Çin YW Submersibel Kanalizasiya Pompası İstehsalçı və Təchizatçı | Winclan\nYW seriyası dalğıc kanalizasiya nasosları, şirkət tərəfindən məhsul hazırlamaq üçün istifadə edilən intemationally inkişaf etmiş texnologiyaların mənimsənilməsinə əsaslanaraq hazırlanmışdır. Yüksək səmərəlilik, sarma qarşısını almaq, tıxanma, avtomatik birləşmə, etibarlılıq və idarəetmədə avtomatlaşdırma üstünlüklərinə malikdir. qatı hissəciklərin və uzun lif zibilinin təmizlənməsi baxımından bənzərsiz bir xüsusiyyət daxildir.\nBu nasoslar 50-600mm diametrdədir, axın sürəti 10-7000m3 / H, başı 5-60m, abd gücü 1,5-315KW, bərk hissəciklərin 20-148mm diametrində keçməsini təmin edir.\nİstifadə və Featurs\nYW seriyası dalğıc kanalizasiya nasosları əsasən bələdiyyə layihələrində və istehsal, hopsital, inşaat işləri, otellər və restoranlar sahələrində satılan hissəciklər olan mayelərin və çamur kimi uzun liflər şəklində hər cür əşyaların götürülməsi üçün istifadə olunur. tullantı su və bələdiyyə məişət kanalizasiya-aşındırıcı və ya aşındırıcıdır.Bu nasoslar kompaktlıq və yüksək məhsuldarlıq üstünlüklərinə malikdir, lazım olduqda su səviyyələrinin avtomatik olmasına imkan verir və avtomatik qoruma cihazı, idarəetmə kabineti və avtomatik cüt relsli quraşdırma sistemi daxildir.\n1. Motor, nominal gərginliyi 380V (660V) və 50 Hz tezlikli üç fazalı bir AC mühərrik olmalıdır.\n2. Mayenin temperaturu 40 ℃ more-dən çox olmamalıdır\n3. Mayenin PH dəyəri 4-10 aralığında olmalıdır.\n4. Maye içindəki bərk cisimlərin həcminə görə nisbəti% 2-dən az olmalıdır.\n5. Maye sıxlığı 1.2 * 103kg / m3-dən aşağı olmalıdır.\nGüclü texnoloji gücdən, mükəmməl avadanlıqlardan və mükəmməl yoxlama alətlərindən zövq alırıq, beləliklə sizə yüksək keyfiyyətli məhsulları rəqabətli qiymətlərlə təmin edə bilərik.\nBizim haqqımızda/ Bizim prinsipimiz keyfiyyətli keyfiyyət, vaxtında göndərmə, münasib qiymətdir.\n2004-cü ilin kiçik başlanğıclarından Winclan Pump, Beynəlxalq nasos bazarında möhtəşəm bir oyunçu halına gəldi. Mədən, mineral emalı, sənaye və kənd təsərrüfatı seqmentlərinə hörmətli istehsalçı və təchizatçıyıq. Winclan Pump, rəqabətli qiymətlərlə və misilsiz qiymətlərlə təklif olunan bir sıra premium keyfiyyətli nasoslar və bazardan sonrakı nasos ehtiyatları inkişaf etdirdi. service.Chinin Shijiazhuang şəhərində qurulan Winclan Pump, 'qlobal izlərini davamlı olaraq genişləndirərək Kanada, Birləşmiş Ştatlar, Rusiya, Cənubi Afrika, Avstraliya, Zambiya və Çili kimi bölgələrdə müvəffəq oldu.\nƏvvəlki: Fabrik Təchizatı Kauçuk Şaquli Nasos - AHF Köpük Pompası - Winclan\nNövbəti: Bulamaç nasos örtüyü lövhəsi-013\nRulman uc qapağı-024\nBulamaç nasos impeller-147-P03\nYH Yüksək Başlı Bulamaç Pompası\nBulamaç pompası Impeller-147-P50


QURANDA UŞAQ YAŞINDA EVLİLİK VARMI? | There Is No Contradiction in Quran\nAzərbaycan - Quran'da Ziddiyyət Olmaz / 02/02/2015\nHəzrəti Aişənin yaşını bəhanə edərək peyğəmbərimizə iftira atan və Quranda uşaq yaşında evliliyin olduğunu iddia edən insanlara xatırladılan ilk mövzu, hökmlərin yalnız Qurandan öyrəniləcəyi və Qurana uyğun olmayan mənbələrə etibar etməmələri tövsiyyə olunur. Allah, ” Biz Kitabda heç bir şeyi nəzərdən qaçırmadıq …” ( Ənam surəsi, 38 ) deyə buyurur. Quranda, evlilik kimi əhəmiyyətli bir mövzunun vaxtına da işarə edilmişdir.\nYetimləri yetkinlik yaşına çatana qədər imtahana çəkin. Əgər onların həddi-büluğa çatdıqlarını görsəniz, mallarını özlərinə qaytarın. ( Nisa surəsi, 6 ) ” Yetim həddi-buluğa çatana qədər, – xeyirxahlıq (qoruyub saxlamaq və artırmaq məqsədilə istifadə etmək) istisna olmaqla, – onun malına yaxınlaşmayın! …”(Ənam surəsi, 152 ) ayələri diqqətlə oxusanız, yetimləri “nigah yaşına çatana qədər” himayə edin deyilir.\nƏgər onlarda “yetkinlik” əlamətləri görsəniz onlara mallarını verin deyilir. İkinci ayədə də yetimin malına, “o malını nəzarət edə biləcək yaşına çatana qədər” toxunmayın deyilir. Uşaq pul anlayışını bilmir. Qənaət etməyi, hesablı alver etməyi, bir sözlə pulunu necə dəyərləndirəcəyini bilmir. Uşağın əlinə pul versəniz şirniyat və ya şokolad alacaq.\nBuna görə də malına nəzarət edəcəyi dövr fiziki deyil, zehni yetkinlik dövrüdür. Nigah yaşının da həmçinin fiziki yetkinliyə çatdığı yetkinlik dövrü olmadığı, malına nəzarət edə biləcəyi, zehni kamilliyə çatdığı gənclik və yetkinlik dövrü olduğudur.\nAyədə “ruşden” sözü keçir. Qadın və kişinin “Rəşid” olduğu mənasındadır.\nRüşd : Doğru yolu tapa bilmə qabliyyətidir\nRəşid : Doğru yolu başqalarına göstərən insan.\nRaşid : Doğru yola gələ bilən insan.\nMürşid : İrşad edən, öyrədən, işıqlandıran ”\nMehir, İslam huququnda kişinin evlənərkən qadına verdiyi pul və ya maldır. Mehir qadının ailəsinə deyil, birbaşa qadına verilir. Yuxarıdakı ayələrə əsasən malların sahibinə təslim etmə vaxtı, o adamın malına nəzarət edə biləcək yaşıdır. Buna görə mehir alan qadının malı və ya puluna nəzarət edə biləcəyi yaşda olması lazımdır. Hz. Ayşənin 6-9 yaşında evləndiyinə dair iddialar, Qurandakı evlilik üçün göstərilən yaş ilə uyğunluq göstərmir. Quranda bildirilən evlilik yaşı, indiki dövürdə ailə qayda-qanunumuzda olan yaş həddi ilə uyğundur. Həmçinin hz. Ayşənin yaşının rəvayət edildiyi hədislərədən olan Buxari, peyğəmbərimizdən 238 il sonra, Müslim 243 il, Tirmizi 260 il, Əbu Davud 256 il, Nəsai 238 il, İbn-i Macə 263 il sonra yaşayıblar.\nHz. Ayşənin yaşı bəzi mənbələrdə 6, bəzisində 9, digərində isə 18 olaraq rəvayət edilmişdir. Ümumi olaraq evlilik yaşı mövzusunda istinad Qurandır. Quran, nikah üçün zehni yetkinlik çağını işarə edir. Ancaq bu dəqiq dəlili görməməzlikdən gələn bəzi ateistlər, Talaq surəsi 4-cü ayədə, “heyz (aybaşı) görməmiş” sözlərinin kiçik uşağa işarə etdiyini iddia edirlər. ” Heyzdən kəsilmiş (yaşlı) qadınlarınızın (iddəsi barəsində) şübhəniz varsa, onların, eləcə də hələ heyz görməmiş qızların gözləmə müddəti üç aydır. Hamilə qadınların gözləmə müddəti isə onlar hamiləlikdən azad olana qədərdir. Kim Allahdan qorxarsa, (Allah) onun işini asanlaşdırar. (Talaq surəsi, 4) Heyzdən (aybaşı) kəsilmiş, yəni menopoz dövrünə girmiş qadınların gözləmə müddətinə 3 ay deyilir. Niyə 3 ay gözlənilir? Hamilə olub olmadığının aydın olması üçün heyz görməyən uşaq hamilə qala bilər mi? Xeyr. O zaman 3 ay gözləməsinə ehtiyac da yoxdur. Hamilə qalan qadın heyz görmür.\nQadının hamilə olub olmadığının bilinməsi vaxt tələb edir. Bu vəziyyətdə olan qadınlar üçün gözləmə müddəti 3 aydır. Hamiləliyi olanlar isə mütləq doğuma qədər gözləməlidirlər. Nəticə etibatıyla Quran uşaq evliliyinə icazə vermir. Bu tip səhv ancaq Qurandan uzaq cəmiyyətdə tətbiq oluna bilər. Yanlış və bilərək edilən tərcümələr ucbatından ateist və fanatiklər islamın uşaq evliliyinə icazə verdiyini iddia edirlər. Uşaqlar şəfqət göstəriləcək varlıqlardır, kimsə pozğun fikirlərinə Qurandan dəlil tapmasın!\n02/02/2015 in Azərbaycan, Quran'da Ziddiyyət Olmaz. Tags: Evlilik, QADIN, Quran, UŞAQ, YAŞ\nQuranda Qadın Döyməyə İcazə Varmı? →


“Mən bir susmaz duyğuyam ki” adlı ədəbi-bədii kompozisiya keçirildi » Bizim analoqumuz yoxdur!\n“Mən bir susmaz duyğuyam ki” adlı ədəbi-bədii kompozisiya keçirildi\nAnaloq.az 15-12-2016, 16:52\nHumanitar Fənlər Gimnaziyasında X sinif şagirdlərinin iştirakı ilə C.Cabbarlının yaradıcılığına həsr olunmuş “Mən bir susmaz duyğuyam ki” adlı ədəbi-bədii kompozisiya keçirildi. Burada məqsəd şagirdləri C.Cabbarlının yaradıcılığı ilə yaxından tanış etmək, onun əsərlərinin tərbiyəvi əhəmiyyətini aşılamaq idi. Dramaturqun “Solğun çiçəklər”, “Oqtay Eloğlu” və “Sevil” əsərlərindən parçalar şagirdlər tərəfindən səhnələşdirildi. “Soğun çiçəklər” əsərindəki Sara rolunun ifaçısı XI sinif şagirdi Aytac Rüstəmlinin Saranın ölüm səhnələrindəki fəryad dolu çıxışı hamını göz yaşlarına boğdu. Bəhram obrazını XI sinif şagirdi Fərid Əsgərov, Gülnisə obrazını Rəhimə Quliyeva , Pəri rolunu Aytən Şükürova, Əbdül əmi surətini isə Əmrə Mirzəyev canlandırdı. Tamaşaçılar göz yaşları içində bu səhnəni seyr etdilər.\n“Sevil” tamaşası da təsirsiz ötüşmədi. Rəhimə Quliyeva - Sevil rolunun ifaçısı Sevilin öz balası ilə qovuşması səhnəsi ilə hamını göz yaşlarına qərq etdi. Dilbər obrazını çox böyük cəsarətlə oynayan Aytən Şükürovanın çıxışı anşlaqla qarşılandı.\n“Oqtay Eloğlu” rolu ilə tamaşaçıların qarşısına çıxan Elsevər Babayev öz üsyankar çıxışı ilə hamını heyrətləndirdi. Firəngiz obrazını Fatma Məmmədova , Aslan bəyin surətini Çingiz Ələkbərov canlandırdı. Şagirdlərin peşəkar aktyorlar kimi çıxış etmələri tədbirin qonaqlarını və gimnaziyanın direktoru Xuraman xanımı çox təsirləndirdi. O, sonda şagirdlərə öz təşəkkürünü bildirdi. Bu şagirdlərin təşəkkürnamə ilə təltif olunmasını vurğuladı, onların ifasını çox bəyəndiyini qeyd etdi.\nTədbirin qonaqlarından Təhsil Nazirliyinin nümayəndəsi Hüseyn Mirzəyev, Nərimanov Rayon İcra Hakimiyyətinin nümayəndəsi Nəcəf Novruzov, Texniki – Humanitar Liseyinin direktoru Səidə Zeynalova, 324 saylı məktəbin direktoru Gülarə Atayeva, Milli Elmlər Akedemiyasının Ədəbiyyat İnstitutunun Filologiya elmlər doktoru Esmira Şükürova, Milli Elmlər Akademiyasının Folklor İnstitutunun böyük elmi işçisi Nailə Əsgər və Qumru Şəhriyar da bu tədbirin təşkilatı işindən razı qaldıqlarını bildirdilər. Tədbirdə C.Cabbarlı yadigarı, onun nəvəsi, ev muzeynin direktoru Qəmər Bağırova da şagirdlərimizin çıxışından təsirləndiyini bildirdi, belə tədbirlərin şagirdlərdə milli-mənəvi dəyərlərini inkişaf etdirilməsində mühüm rol oynadığını vurğuladı. Bu tədbirdən sonra şagirdlər anladılar ki, pul heç də insan həyatında mühüm rol oynamır, qadının təhsil alması vacib şərtdir.


Bəkarətini qəzada itirən, yatağından onlarla məşhur qadın, kişi keçirən DAHİ və DƏHŞƏTLİ SON » Manevr.az\n90-cı illərin ehtiras və nifrət dolu serialları, cazibədar əsmərlərin vətəni, narkobaronların məskəni və daha nələr, nələr... Meksikanı sizə başqa nələr xatırladır? Mənim üçün bu ölkə çatma, qalın qaşlı, uzun hörüklərini başının ortasında haçalamış, azca vulqar makiyajlı, enli zərif ətəkli Frida Kalodur. Mənim kimi milyonlar üçün Frida Meksikanın əbədi rəmzidir.\nManevr.az bildirir ki, sənət dünyasına Frida Kalo adlı günəş doğmasaydı belə onu ocağın alovundan, göyqurşağının rənglərindən, dənizin dalğasından yaratmaq gərəkəcəkdi. Cənubi Amerikalı yöndəmsiz Frida nəinki feminizmin əfsanəsi, həmçinin mühüm siyası fiqur idi. Frida Kalo sadəcə rəssam deyil, həmçinin mədəni fenomendir.\nSalvador Dalinin qadın nüsxəsi adlandırılan Frida Kalonun əsl adı Maqdalena Karmen Frida Kalo Kalderondur. Adətən sənətşünaslar onun yaradıcılığını sürrealizmə aid etsələr də, Frida sağlığında bu bənzətmədən hiddətlənirdi. O, əsərlərini öz düşüncəsinin süzgəcindən keçirdiyi həyat uğursuzluqlarının, mənəvi və fiziki ağrıların, xəyanətlərin və təəssüflərin təzahürü adlandırırdı.\nDünyanın ən gülməli hadisəsi faciədir...\nMaqdalena Karmen Frida Meksika inqilabından 3 yaş böyük idi. O, 1907-ci ilin 6 iyulunda Meksikanın paytaxtı Mexikoda doğulub. Anası Matilda Kalderon hind əsilli meksikalı, atası Gilyermo Kalo isə Almaniyadan Meksikaya köçmüş yəhudi idi. Matilda qatı katolik olduğu halda Gilyermo incəsənətlə yaşayır və fotoqraflıqla məşğul olurdu. Maqdalenanın anası ərini və uşaqlarının sərt qaydalara tabe etmək istəyirdi, atası isə Bethovenə, Şopenhaurə aşiq sənətkar idi.\nFidanın uşaqlığı sevimli atasının epilepsiya qıcolmaları zamanı ona ilk tibbi yardım göstərməklə keçib. Mütəmadi təkrarlanan bu hadisə balaca qızın sərt xarakterini formalaşdırırdı. Bu da azmış kimi, Maqdalena 6 yaşında poliomielitə yaxalanır. Bu xəstəlik adətən ayağın birini inkişafdan qoyur və digərindən bir neçə santimetr qısaldır. Balaca qızcığaz xəstəliyinə görə ətrafdakıların, xüsusən də yaşıdlarının tənə obyektinə çevrilir, hər kəs onu "taxta ayaq" deyə çağırırdı. Lakin uşaqlığının acı təcrübəsi onun xarakterini möhkəmləndirirdi. Ağrılarına rəğmən oğlanlarla futbol oynayır, üzgüçülük və boksla məşğul olurdu. Həmçinin uzun, enli ətək və şalvarlarla eybini məharətlə gizlətməyi bacarırdı. Rəssam olmaq fikri balaca Fridanın beyninin ucundan da keçmirdi. Maqdalena 15 yaşında Milli Hazırlıq Məktəbinə daxil olur. Burada tibbin əsasları və əczaçılıq tədris olunurdu. Məktəbdə təhsil alan minlərlə oğlanın içərisində cəmi 35 qız oxuyurdu ki, onların da biri axsaq Frida idi.\n"Mənim bəkarətimi o dəhşətli qəza pozdu"\n1925-ci ilin 17 sentyabrında Maqdalena dəhşətli qəzaya düşür. Əslində bu qəza onun həyatında baş verən ən qəddar təsadüf idi. Qəza zamanı yanında olan sevgilisi Alexandro Arias sonralar yazırdı:\n"Tramvay yavaş-yavaş avtobusun içinə doğru irəlilədi. Avtobus sanki heyrətdən donub qalmışdı. Və bir anda parça-parça oldu. Çoxsaylı qurbanlardan biri də Frida idi. Bəxtsiz qızın taleyini də bu qəza həll etdi və dahi rəssama çevirdi".\nFrida özü isə bu faciəni belə xatırlayırdı:\n"Dəmir armatur öncə rəhnimdən çanağıma, oradan isə uşaqlıq yoluma girdi. Bəli, mənim bakirəliyimi o dəhşətli qəza pozdu".\nMaqdalena düz üç həftə xəstəxanada hərəkətsiz yatır. Üstəlik, qəza zamanı xəstə ayağı 3 yerdən sınmışdı. Bundan əlavə, daxili orqanları da kifayət qədər zədələnmişdi. Qızın yaşamağına heç bir ümid bəsləməyən anasının xəstəxanaya ayağı da dəymir. Atası isə əskinə, Fridanın hər gələn nəfəsinə görə yaradana şükür edirdi. Hətta həkimlər yaşamayacağını söyləsələr belə qızının sağalacağına olan inamını itirmirdi.\nFrida həyatının 2 ilini xəstəxada yataq şəraitində keçirir. Fiziki ağrılar, ömürlük əlillik, mübarizə ruhu, qarışıq duyğular Maqdalenanın qəlbinə hakim kəsilmişdi. Mənəvi əzablarını unutmaq üçün gənc qız ümidini fırça və rənglərə bağlayır. Frida yalnız öz avtoportretlərini çəkirdi. Çünki küçəyə çıxmaq, təbiəti, insanları müşahidə etmək imkanı yox idi. Buna görə də atası ona yataq şəraitində rəsm çəkmək üçün bütün imkanları yaratmışdı. Dünyanın ən parlaq rənglərini qarşısına sərmişdi. Hətta arxasını, ətrafını yaxşı görsün deyə, qarşısına güzgülər düzmüşdü.\n1927-ci ildə Frida yataqdan tam qalxmağa nail olur. 1928-ci ildə Kommunist Partiyasının üzvü olur. Bir il sonra isə Meksika Milli İnstitutuna qəbul edilir. Bu illərdə Maqdalenanın sənət eşqi ən yüksək zirvəyə çatmışdı. Maqdalena günlərini emalatxanasında rəsm çəkərək keçirər, gecələr isə ekzotik libaslarını geyinib, ziyafətlərə, əyləncə məkanlarına yollanardı. Zəngin dünyagörüşünə malik Fridanin əlində daim bir bokal şərab və siqar olardı. Kübar qadının kəskin, bəzən də ipək kimi hissləri oxşayan söhbətləri, güclü yumor hissi hər kəsi ona heyran qoyurdu.\nFridanın ictimai həyatdakı obrazı ilə əsərlərindəki ruhu tamamilə ziddiyətli olsa da, o dövrünün çağdaş incəsənətinin yeni nəfəsi idi. Nəfis söhbətlər qopan dilinin dərinində, milli ornamentlərlə bəzədilmiş eleqant, bir o qədər də sadə libasların altında yatan yaralı ürəyinin, sınmış arzularının təzahürü idi Frida Kalo yaradıcılığı. Onun holst üzərindəki sirli, aşkar dünyasına günbəgün daha çox insan bələd olurdu.\n"Mən həyatımda iki dəhşətli qəza keçirmişəm. Biri avtomobil qəzası, ikincisi Dieqo..."\nBir gün Fridanın əsərlərini həmin dövrün tanınmış meksikalı kommunist rəssamı Dieqo Rivera görür. Gənc qızın yaradıcılığı istedadlı rəssamın ürəyini oxşayır. Elə o gündən Dieqo Fridanın taleyinə ömürlük yazılır.\nLakin həyatın hökmünə bax ki, dünyaya Frida Kalo adlı dünyanı bəxş edən, ən azı Frida qədər istedadlı Dieqo Rivera bu gün unudulmuş sənətkarların siyahısındadır.\nCütlük ailə quranda Dieqonun 43, Maqdalenanın isə 22 yaşı vardı. Müasirləri zarafatla onların ittifaqını fil və göyərçinin nikahı adlandırırdılar. "Şahzadə qurbağa" ləqəbli Dieqonu yöndəmsiz zahirinə rəğmən, bütün qadınlar sevirdilər.\nEvləndikləri gündən bir neçə saat sonra Dieqo içindəki iblisi üzə çıxardır. Spirtli içkinin təsirindən silahla göyə atəş açır. Frida dəhşət və nifrət içərisində valideynlərinin evinə geri dönür. Lakin ərinə olan məhəbbəti onu geri qaytarır. Dieqo xanımına hər qarşısına çıxan qadınla xəyanət edirdi. Frida isə ərini cavab atəşi ilə susdururdu. Qarşılıqlı xəyanətlərin sayı günbəgün artsa da, cütlük ayrılmır, hətta Frida etiraf edirdi ki, onun yaradıcılığı Dieqo ilə dialoqdan ibarətdir. Rivera ilə Kalonun dostları onların ailəsini ən qəribə ittifaq adlandırırdılar. Fridanın rəfiqəsi deyirdi:\n"Dieqo Maqdalenaya sevimli əşyası kimi, Maqdalena isə ona doğma iti kimi yanaşırdı. Onların nikahı hələ də mənə sirrdir."\nƏslində isə Frida və Dieqonu sənət bağlayırdı. Dieqo bəzən günlərini meşədə keçirər, yarım qalmış freskasını tamamlayardı. Yaxud heykəllərini hazırlamağa aylarını sərf edərdi. Frida hər gün ona səbətdə yemək aparar, aylıq qazanclarını hesablayar, hətta gündəlik terapiyasına da pul saxlayardı. Ərini bütün sərgilərdə qürurla müşaiyət edərdi. Ən əsası isə Frida Dieqonun yaradıcılığından ilhamlanıb, sənətdə öz addımlarını bərkidərdi.\nFridanın uzun, enli ətəkləri, donları da ərinin təsiri ilə daha rəngarəng şəkil alırdı. Rəssam gündəliyində yazır ki, insanın libası da onun avtoportretidir. Frida öz qeyri-adi tərzini Pikassonun əsərlərinin motivi əasında hazırlanan sırğalarla tamamlayırdı.\nCütlüyün ittifaqı nümunəvi olmasa da, Frida övlad həsrəti ilə alışıb-yanırdı. Ən böyük arzusu Dieqoya uşaq doğmaq idi. Lakin Dieqo qətiyyən övlad istəmirdi. Həm də onun əvvəlki xanımlarından uşaqları vardı. Qəzada aldığı zərbə Maqdalenanın rəhnini elə zədələmişdi ki, hər 3 hamiləliyi yarımçıq qalır. Ana olmaq xəyalları da körpələri kimi doğulmadan tələf olur. Frida bu bəxtsizliyini "Henri Fordun xəstəxanası" əsərində elə gerçək və vahiməli təsvir edir ki, Parisdə keçirilən sərgisinin təşkilatçısı onu nümayiş etdirməyə çətinliklə razı olur.\nAna ola bilməməyin kədərini qəlbində ovutmadan Maqdalena anasını itirir. Üstəlik, Dieqonun ona kiçik bacısı ilə xəyanət etdiyini də öyrənir.\nÜzüntüdən qovrulan rəssam bir gün qəzetdə kriminal hadisə oxuyur. Sevgilisinı bıçaq zərbəsilə öldürən oğlan məhkəmədə "mən sadəcə ona bir neçə zərbə endirdim" deyirdi. Bu əhvalat Fridanı elə hiddətləndirir ki, "Bir az iynə vuraq" adlı satirik, ironiya dolu tablosunu yaradır. Əsərdə yatağa uzanan qadının yaralarının qanı çərçivəyə belə sıçrayırdı. Qurbanın yanında duran qatilin başında isə şlyapa vardı. O bununla Dieqoya işarə edirdi.\n"Onunla sevişmək Tanrının özü ilə sevişməkdir"\nDünya qadın rəssamlığının qəlbi və ruhu sayılan Frida biseksual idi. Onun yatağından onlarla qadın və kişi keçmişdi. Ən məşhur qadın məşuqəsi isə dövrünün sevilən müğənnisi Çavela Varqas olub. Dieqo arvadının qadınlarla olan məhəbbət macəralarını ciddi saymırdı.\nFrida və Dieqo qatı kommunist idilər. Maqdalena Ziqmund Freydin idealogiyasını ölkəsində yayan mühüm siyası fiqur sayırdı. İlk Sovet hakimiyyətinin ikinci rəhbəri Lev Trotski Stalin represiyasından qaçanda cütlük ona sahib çıxır, evlərinin qapısını üzünə açırlar. Frida Trotskini saqqalına görə "keçi" deyərək əzizləyirdi və onunla qaynar eşq macərası yaşayırdı. Rəssam Trotski haqqında "Onunla sevişmək Tanrının özü ilə sevişməkdir" deyirdi. Fridanın məşuqları siyahısında rus şairi Mayakovskinin olduğu da iddia edilir. Lakin sonradan məlum olub ki, bu gerçək fakt deyil. Çünki iki dahinin həyatları boyu heç bir yerdə görüşmək imkanları olmayıb. Onların birgə çəkilmiş şəkilləri isə fotoşopdur.\nÜmumiyyətlə, Fridanın məşuqları Dieqonun məşuqələrindən öz keyfiyyəti və sanbalı ilə fərqlənirdi. Məsələn, Frida ilə ispan rəssam Xose Batoli arasında da qəribə məhəbbət vardı.\nBatoli ilə Kalo İspaniyada keçirdiyi növbəti əməliyyatdan sonra tanış olmuşdu. Meksikaya dönəndən sonra Frida Bartoli ilə fiziki əlaqəni kəssə də, məktublaşaraq bir-birinə olan eşqlərini ölməyə qoymurdular. Bu yazışma bir neçə il davam edir. Fridanın platonik məhəbbəti onun sağalmağına yardımçı olur, əri ilə münasibətində də daha təmkinli davranmağa vadar edirdi. Bu günlərdə Maqdalena və Xosenin 100 vərəqdən ibarət eşq etirafları hərracda 137 min dollara satıldı. Etirafnamənin ən zərif cümlələrindən birində Frida Xoseyə yazır:"Sevgi məktubu necə yazılır, bilmirəm. Sənə aşiq olduğum gündən bəri hər şey bir-birinə qarışıb və daha da gözəlləşib. Sevgi sanki ətirdir, cərəyan kimi, yağış kimi güclüdür".\n"Tək "səni sevirəm" deməklə qane olan insanlar necə də xoşbəxt, bəlkə də lap bədbəxtdirlər".\n1939-cu ildə Frida ərinin laqeydliyindən, xəyanətlərindən bezib, boşanır.\nBu aylar ərzində Frida yaradıcılığın ən acı günlərinə qədəm qoyur. Məşhur "İki Frida" avtoportreti də bu müddətdə doğulur. Frida burada bütün acılarını elə real, eyni zamanda da sürreal təsvir edib ki, tabloya baxıb, onun qanayan ürəyinə ağlamamaq mümkün deyil. İki Frida qarşı qarşıya oturub, əl-ələ tutublar. Onları arteriya damarı birləşdirir. Birinin əlində cərrah aləti var. Ürəkdən axan qanı durdurmağa çalışsa da, qan ağ libasını ləkələyir. Digər Frida isə əlində Dieqonun uşaqlıq şəkilini bərk-bərk sıxıb. 1 ildən sonra Dieqo böyük səhvinin fərqinə varıb, yenidən Fridaya evlilik təklif edir. Maqdalena razılaşsa da, Riveranın qarşısına şərt qoyur. Heç bir intim münasibət olmayacaq, bir-birinin şəxsi həyatına qarışmayacaqlar, ev xərcləri xaric, hər kəs öz maddi ehtiyaclarını qarşılayacaq. İlham pərisinin yenidən onun arvadı olmağına razlaşdığı üçün xoşbəxtlikdən uçan Dieqo bununla da kifayətlənir. Frida artıq ərini evə bağlamaq, onun xəyanətlərinin qarşısını almağı düşünmürdü. Əri üçün geyindiyi uzun ətəklərini də dolabında gizlədib, rahat cins şalvarlarını qarderobuna daxil etmişdi. Frida ömrünün son 10 ilini gündəlik də yazırdı. O, gündəliyinin hər səhifəsində Dieqonun adını və onunla bağlı arzularını qeyd edirdi:\n"Yalnız bir şey istəyirəm. Onu heç kim incitməsin. Kaş ki, sağlam olardım. O zaman bütün ömrümü Dieqoya verərdim".\nFrida sevdiyi rəssam ərinə olan heyranlığını, nifrətini, məhəbbətini heç cür tam təsvir edə bilmirdi. Tablolarında gah ağlayır, gah qışqırır, gah da torpaq kimi ovulub, yerə səpilirdi, amma duyğularını tam üzə çıxarmaqda aciz qalırdı. Tək "səni sevirəm" deməklə qane olan insanlar necə də xoşbəxt, bəlkə də lap bədbəxtdirlər.\nFidanın yaradıcılığı birmənalı qarşılanmırdı. Onu tənqid edənlər sevələrdən çox idi. Lakin rəssam bütün bunları önəmsəmirdi. Çünki sənətinin ən böyük tənqidçisi elə özü idi:\n"Mən sadəcə əşyaları necə görürəmsə, elə də təsvir edirəm. Bəlkə də sizin üçün bu qəribədir, mənim üçünsə deyil".\nFrida ağrılarını bəzəksiz, olduğu kimi təsvir edirdi. Ən məşhur əsərlərindən biri olan "Ümidsiz" avoportretində Frida çarpayıda yatır. Ağzı ət, balıq, kəllə sümükləri və digər üfunət qoxulu əşyalarla doludur. Səmada ay çətinliklə görünsə də, günəş pomidor kimi al qırmızı rəngdədir.\nMaqdalenanın Nyu-Yorkda olduqca uğurlu sərgisi baş tutur. Rəssam ABŞ haqda gündəliyində yazırdı:\n"Ümumiyyətlə, varlı təbəqə məni qıcıqlandırır. Minlərlə ac insan səfalətin içində boğulduğu halda pulunu xərcləməyə yer tapmayan insanları görmək necə də iyrənc hissdir. Amerika kifayət qədər inkişaf etmiş ölkədir, razıyam. Amma bu ölkənin milləti zərif zövqdən və dərin hisslərdən məhrumdurlar. Amerikalılar sanki kirli və narahat böyük hində yaşayırlar. Evləri də sobaya bənzəyir. Bir sözlə Amerika mifdir".\nFridanın ən qəribə əsərlərindən biri də "Doğuluşum" adlanır. O bu əsəri üçüncü dəfə körpəsi bətnində tələf olanda çəkir. Tabloda doğum anını təsvir edən Fridanın özünü, yoxsa dünyaya gətirə bilmədiyi körpəsini təsvir etdiyi hələ də müəmmadır.\nNyu-Yorkdakı uğurun ardınca Kalonun Parisdə sərgisi keçirdilir. Tədbirin təşkilatçısı dövrünün məşhur sənətşünası Andre Breton idi. "VOGUE" jurnalının yeni nömrəsinin üz qabığına çıxan ekzotik meksikalı gözəl Parisə vurulur, amma Dieoqoya məktubunda onun üçün çox darıxdığını yazırdı. Sərgiyə gələnlər Fridanı sürrealist rəssam adlandırır, onun sanki anotomik xəritələrinə məna yükü qoymağa çalışırdılar. O isə bu iddiaların cavabı olaraq, "kim nə istəyirsə, onu da görür. Mənim yaradıcılığım gerçək Fridanı tərk etməyən daimi ağırlarıdır" - deyirdi.\nKalonun ağrları günbəgün güclənirdi. Həkimlər öncə onun xəstə ayağının barmaqlarını, sonra isə bütün ayağını amputasiya edirlər. "Uçmağı bacarandan sonra ayaqlarım nəyim lazımdır?!" - deyə Frida gündəliyində yazırdı. Bəxtsiz qadın dəhşətli ağrılardan yalnız narkotik vasitələrin köməyilə qurtula bilir, yenidən yataq həyatına alışmağa başlayırdı. Hətta ölüm ayağında Dieqoya tapşırır ki, onun nəşini yandırsınlar: "Onsuz da bu lənətə gəlmiş yataqda çox vaxt keçirdim".\n"Ümid edirəm ki, gedişim uğurlu olacaq. Artıq dönməyəcəm"\nFrida son sərgisində çarpayıda iştirak edir. Sevimli "iti" Dieqo və bütün fridasevənlər onun ətrafında son dəfə toplaşır. 1954-cü il iyul ayının 13-də, 47-ci doğum günüdən bir həftə sonra dünyanın ən güclü qadını Frida acılardan yorulub, yer üzündən göyə qaçır. Dözülməz fiziki əzablara boyun əyməyən Frida soyuqdəymədən dünyasını dəyişir. Meksikanın milli qəhrəmanı, qadın rəssamlığının simvolu Fridanın nəşi istədiyi kimi yandırılır. Onun külü bu gün də ev muzeyində qorunur.\nDieqo Fridanın cansız bədəninə uzun-uzun baxıb, sevimli arvadının surətini beyninə əbədi həkk edir. Fridanı "yeni dünya"sına yola salanlar içərisində dövrünün ən məşhur rəssamları və Meksikanın prezidenti də olur.\n"Ümid edirəm ki, gedişim uğurlu olacaq. Artıq dönməyəcəm" - rəssamın gündəliyindəki son cümləsidir.\nLakin Frida zərif rəssamların fırçasından qopan əsərlərlə, dünyaya övlad gətirən anaların acıları ilə, istəyi uğrundə çırpınan hər qadının isti nəfəsi ilə yenidən bizə geri dönür. Əslində hər birimizin içində bir damla Frida yaşayır. (publika.az)


Əzab çəkmək peşəsi\nOyananda özümü qaranlıq otaqda tapdım. Əvvəlcə bura necə düşdüyümü xatırlamağa çalışdım. Amma məkanda olmağımdan əmin deyildim. Nə qədər çalışsam da, gözlərim də heç nə görmürdü. Yadıma düşən tək şey, mənə qarşı başladılmış məhkəmə prosesi idi.\n“Bəlkə, həbs edilmişəm?”\nƏllərimlə üzümə toxundum. Əllər kimindir, üz kimindir? Yox, bu tam başqa hiss idi. Sanki “mən” və orqanlarım ayrı düşmüşdülər. Onları birləşdirən heç nə yox idi, bunu hiss edirdim. Əvvəlcə mən və bədənim, daha sonra isə bədənimin ayrı-ayrı hissələri müstəqillik əldə etmişdilər.\n“Yox, belə hallarda gərək bu cür şeylər düşünməyəsən. Yaxşısı budur, bu xarabadan necə çıxacağımı düşünüm”.\nYerdə oturdum. Ağlıma hələ də heç nə gəlmirdi.\nGözlənilmədən otaq işıqlandı. Bura həbsxanadır, yoxsa dəlixana? Yoxsa ancaq indi gözlərimi açmışam? Anlamaq çətin idi. Artan təlaş və qorxu hissi məni qəfil yaxaladı. Zülmət qaranlıq bəzən gözləri qamaşdıran işıqdan daha rahatdır. Belə situasiyalarda gərək soyuqqanlı olasan. Otağa göz gəzdirdim: ağ divarlar və kiçik şüşə yazı masasından başqa heç nə. Mənim bir neçə variantım var idi-düşüncəm mənə tabe olmurdu və özü onları diktə edirdi (o da müstəqillik əldə etmişdi?):\na) koma vəziyyəti\nb) real həbs\ne) ölümdən sonra\nƏgər ölmüşəmsə, heç bir çıxış yolu yoxdur. Öldükdən sonra düşüncəm bu otağa həbs edilib bəlkə də. “Əgər ölmüşəmsə, deməli cəhənnəmdəyəm. Qəribədir.” Bu fikir məni titrədirdi. “Hər şey bitib.” Heç nə düşünməsəm…\nDigər variantlar haqda düşünməyə başladım, amma bir qərar verə bilmirdim. Real həbs halı varsa və bura karserdirsə, mütləq şizofreniya məni zəbt edib, beynim qarışıb. Yaxında dəlixanaya köçürdərlər. Sonra da azadlığa çıxaram. Ağlımı itirməmişəm, əsla! Ən azından dil bilgim beynimdədir. Əlifbanı da bilirəm (düşüncəm variantları nəyə görə isə əlifba sırasında düzmüşdü). “Öz dilimdən başqa hansı dilləri bilirəm?” Elə bunu düşünmüşdüm ki,…\n“Либо все плохо и я умер, либо всё не так уж и плохо и я скоро выйду на свободу”\nDeməli, ya hər şey çox pisdir və mən ölmüşəm, ya da hər şey çox da pis deyil və mən yaxında azadlığa çıxacam.\nÇıxış axtarmağa başladım. Çox keçmədi ki, kiçik masanın əslində qapı olduğunu anladım. Həyəcan və qorxu ilə onu araladım və aşağıya düşən pilləkən qarşıma çıxdı. Qəribə hisslə düşməyə başladım. Elə bu an yadıma hadisələr yavaş-yavaş düşməyə başladı. Pilləkənlə mən, damcılarla hadisələr aşağı düşürdülər.\n2012-ci ildə Parisdə Les Deux Magots (Sen-Jerman meydanında yerləşən məşhur kafe. Zamanında fransız şairlərinin və intellektuallarının sevdikləri məkan. Pol Verlen, Artur Rembo, Stefan Mallerme tez-tez bu kafedə otururlarmış) kafesində görüş. İrandan qaçqın düşmüş şairlə niyə görüşdüyüm mənə aydın deyildi, yadıma yalnız dialoqdan parça özü-özünə gəldi:\n- Görürsüz, cənab, bütün Avropa bunların əlindən əziyyət çəkir. Hara gedirsən, aclıq və səfalət içində batıb qalmış qaçqınlar. Sizinlə Çeçenistanda etdiyimiz söhbət yadınıza düşür?\n- Bəli, müsyö Bahrouz, bizim missiya ərəblər gəldiyi üçün getməli oldu. O vaxt da problemin islam dinində olduğunu demişdiniz.\n- Mən şairə çevrildim. Bir səhər oyanıb gördüm ki, şairəm. Amma fikrimdən dönməmişəm. Problem islam dinindədir. İslama Lüter lazımdır, amma əsr o əsr deyil… Çox böyük problemdir.\n- Çeçenistanda da eyni fikirləri demişdiniz. O vaxt Mehdi söhbətləri gedirdi.\nGüldük. O gün Paris isti idi, biz bayırda oturmuşduq. Ətrafda oturan insanlara baxmaq istəsəm də, heç kimi görə bilmirdim. Miopiyadan və astiqmatizmdən əziyyət çəkirəm. Çayı sona qədər içdiksən sonra, soruşdum:\n- İrana qayıtmaq fikriniz var?\n- Yox, mənası yoxdur. Missiyamızın əvvəlində qəsrdə bizə deyilənləri xatırlayırsınız. Bizim vətənimiz ola bilməz. Düzdü, nə qəsr o qəsrdi, nə missiya o missiyadır. Amma mən bu prinsipləri bəyənmişəm. Rahat həyatımı yaşayıram. Sən heç yaxşı görünmürsən. Ümumiyyətlə, sən əzab çəkməyi özünə peşə seçmisən. Bəzən mənə elə gəlir ki, sonda dəlixanaya düşəcəksən.\nSanki başıma zərblə nəsə dəydi və mən özümə gəldim. Pilləkən bitmişdi. Döşəməyə su damcılayırdı. Damcılanma prosesi həmişə mənə qəribə gəlib. Birdən öskürək səsi eşitdim və düşündüm ki, hər öskürək damcı kimidir. Köhnə paltarlarda yerdə oturmuş şəxsi gördüm.\n- Nə edirsiz burda?\n- Nəyi? Kimi?\n- Adım Yevgenidir. Rusiyadan qaçqın düşmüşəm. Lənətə gəlmiş bolşeviklər. Mən heç Monqolustana gedəcək adam idim? Mən dvoryanam və dayımdan mənə xeyli bir mülk qalıb.\n- Niyə Monqolustan?\n- Dostumu öldürdükdən sonra, hər şey tərs getməyə başladı. Dünya çox gombuldur. O vaxt düşünürdüm ki, rahatlığı Monqolustanda tapa bilərəm.\n- Eh, sizi başa düşürəm… Prosesdən qaçmaq olmur. İndi hər ikimiz bu xarabadayıq. Nəyi gözləyirik?\n- Qodonu. Ha-ha-ha-ha. Burda iki xəstə var idi, Qodonu gözləyirdilər. Sonra harasa yoxa çıxdılar.\n- Mənə elə gəlir, elə siz də xəstəsiniz, Yevgeni. Burada ancaq tək nəfərlik kameralar ola bilər.\nElə bunu demişdim ki, hər şey mənə aydın oldu. Qaçmağa başladım. Qaç, qaç, qaç, qaç, qaç, qaç, qaç. Arxamca Yevgeni qışqırdı: “Qırmızılar bir gün məhv olduqda, məni xatırlayacaqlar! Qırmızıları məğlub et, xahiş edirəm, bu xarabadan çıx!”\nQapılar, qapılar, pilləkənlər. Bu qəsr lap labirintdir ki! Aman Allah, nə əvvəli var, nə sonu. Yox, mən ölə bilmərəm! ÖLƏ BİLMƏRƏM! Bunu ucadan qışqırdım.\n- Düz deyirsən, dostum. İkimiz də eyni şeydən əziyyət çəkirik. Hər ikimizi qətldə təqsirli görürlər. Sən də mənim kimi əziyyət çəkirsən. Elə bilirlər ki, biz ölmüşük.\n- Cənab! Axır ki…\n- Belə şeylərə görə dəli olmağa da dəyməz. Bu axmaqları yaradıb, əzab çəkməyə də.\n- Müəllif heç vaxt ölməyəcək. Siz məni, mən sizi yaratmaqda davam edəcəyik. Heç mən bilmirəm, indi hansımız danışırıq.\n- Fərqi yoxdur, cənab. İndi qəsrdən rahat çıxa biləcəyəm.


Ölkəmizdə ilk dəfə “Məhdudiyyətsiz” inklüzivlik hakatonu təşkil ediləcək - XALQQAZETI.COM\nBirləşmiş Millətlər Təşkilatının İnkişaf Proqramının (BMTİP) Azərbaycan Nümayəndəliyi iyunun 28-30-da Azərbaycanda ilk dəfə inklüzivlik hakatonu təşkil edəcək. Bu barədə BMT-nin İnkişaf Proqramının Azərbaycan nümayəndəliyindən bildirilib.\n“Məhdudiyyətsiz” (“Unlimited”) adı altında keçirilən Hakaton yüzə qədər insanı paytaxt Bakıda bir araya gətirərək onlara əlilliyi olan müxtəlif bacarıqlara malik insanlara dəstək göstərmək üçün innovativ yeniliklər yaratmaqda kömək edəcək.\nHazırda dünya əhalisinin 15%-dən çoxunu əlilliyi olan insanlar təşkil edir. Məlumata görə, Azərbaycanda əlilliyi olan insanların sayı 620,000 nəfər, yaxud əhalinin təxminən 6%-i nisbətindədir. Onlar 1.3 milyon təqaüdçünün təxminən 30%-ni, eyni zamanda yetkinlik yaşına çatmayan və əlilliyə görə müavinət alanların 60%-ni təşkil edirlər. Əlilliyi olan insanlar gündəlik həyatda hər gün bir sıra çətinliklərlə üzləşir və maneələrlə rastlaşırlar ki, bu çətinliklər çox zaman geniş əhalinin nəzərindən yayınır: Ümumdünya Səhiyyə Təşkilatının (ÜST) məlumatına əsasən, əlilliyi olan insanların ən çox üzləşdikləri çətinliklərə onlara qarşı cəmiyyətdə olan münasibət, fiziki məhdudiyyətlər,sosial faktorlar, əlçatan infrastrukturun, o cümlədən rabitə və nəqliyyat sistemlərinin olmaması habelə qanunvericiliklə bağlı və siyasi dəstəyin kifayət qədər olmaması kimi məqamlar aiddir. Çox vaxtı əlilliyi olan insanlar eyni zamanda bir neçə maneə ilə üzləşirlər.\nBu maneələri qeyri-ənənəvi yolla aradan qaldırmaq məqsədilə, BMTİP-nin Azərbaycandakı Nümayəndəliyi “Məhdudiyyətsiz” konsepsiyası altında ikigünlük İnklüzivlik Hakatonu təşkil edir.\n48 saat fasiləsiz davam edəcək bu tədbirin əsas məqsədi, Azərbaycanda əlilliyi olan insanların təcrübəsində rast gəlinən çətinlikləri göstərərək, bu çətinlikləri aradan qaldırmaq üçün ideya və açıq mənbədən olan həll yollarını təklif edə biləcək insanları bir araya gətirməkdən ibarətdir. Həll yolları dedikdə müxtəlif innovative xidmərlər və məhsullar nəzərdə tutulur (məsələn, tətbiqi proqramlar, vebsaytlar, elektron məhsullar). Əlilliyi olan insanların yaşayışını yaxşılaşdırmaq üçün Hakaton iştirakçıları 48 saat ərzində öz ideyalarını praktiki prototiplərə çevirmək üçün təlimatçılar qrupu tərəfindən ideya dizaynının əsaslarını və sirrlərini mənimsəyəcəklər. Proqramda iştirakçı qismində qatılmaq üçün vətəndaş cəmiyyəti nümayəndələri, əlilliyi olan insanlar, texnologiya sahəsinin peşəkarları və yüksək motivasiyası olan gənclər və ümumilikdə həvəsli insanlar iştirak edə bilərlər.\nProqramda həmçinin hakatona qoşulmağa maraq göstərən icma fəalları və könüllülər, veb tərtibatçılar, dizaynerlər, veb proqramçılar, əlilliyi olan şəxslər, jurnalistlər və hökumət qurumlarında çalışan insanlardan müraciətlərin qəbulu üçün elan edilir.\nQeydiyyata alınanlar intensiv iş şəraitində qrup şəklində işləyəcək və əlilliyi olan insanların problemləri və ehtiyacları barədə məlumatlılığın artmasına şərait yarada bilən, habelə onlar üçün bu problemlərin həllinə kömək edən bir sıra praktiki prototiplər hazırlayacaqlar.\nHakaton İncəsənət Muzeyində keçiriləcəkdir.\n18 2019 12:55 - XƏBƏRLƏR


Ticarət satışı üçün bir reklam göndərin - Arbat, Moskva\nMoskvanın Arbat bölgəsindəki işlərin satışı üçün bir elan göndərin. Moskva və Moskva vilayətində pulsuz elanlar lövhəsi.\nMoskvanın Arbat bölgəsindəki bir müəssisənin satışı üçün bir reklam göndərmək istəyirsiniz? Sizin üçün ən təsirli həll yolu 495.city elanlar saytında bir iş satış elanı təqdim etməkdir. 495. şəhər - Moskvanın bütün bölgələrini və Moskva vilayətini əhatə edən bir elan lövhəsi. Hər gün minlərlə istifadəçi burada məhsul axtarır. Onlara təklifiniz barədə danışın və müştəri tapmağınıza kömək edəcəyik.\nR-dəki bir müəssisənin satışı üçün bir elan təqdim edin. Arbat, Moskva 495. şəhər bülleten lövhəsində çox sadədir.


Dünyanı dəyişən 10 KİTAB\n6 Noyabr 2019 02:17\nHər gün bütün dünyada milyonlarla kitab çap edilir, satılır, müzakirə edilir və s. Amma bəzi kitablar var ki, onlar insanların, xalqların həyatında mühüm rol oynayıb və belə kitablar dünyanı dəyişib.\nPublika.az sizə dünyanı dəyişən 10 kitabı təqdim edir:\n“Yuxu yozmaları” Freydin psixoanalizə ən böyük töhfəsi hesab olunur. Kitab ilk vaxtlarda çox az satılıb, hətta ilk 600 nüsxənin satılması üçün bir neçə il lazım olub. Freyd kitaba azı səkkiz dəfə yenilik edib.\n6.“Riyaziyyatın prinsipləri” – İsaak Nyuton\n5.“Növlərin Mənşəyi” – Çarlz Darvin\nBu kitab yaranmasından 2 əsr sonra bütün Roma İmperiyasını bütpərəstlikdən xilas edib və imperiya əhalisi xristianlığı qəbul edib. O zamandan bəri xristianlıq dünyanın ən çox tərəfdara sahib dinidir.\n14 Noyabr 07:40\nRuhaniyə təyyarədə ad günü SÜRPRİZİ - FOTO


Mirzəyevçiləri əbədi cazibəsində saxlayan Şirin Mirzəyev GÜNƏŞİ – Anım tarixli reportaj\n20:13 19.06.2022 Ölkə\nŞəhidlər əbədiyyət üfüqündə günəşdirlər, daim parlayıb aləmləri özlərinə cəzb edirlər. O möhtəşəm cazibə qüvvəsindən biri də, Milli Qəhrəman, polkovnik-leytenant Şirin Mirzəyevdir. 30 ildir əbədiyyətə qovuşub, bu 30 ildə elə bir saniyə olmayıb ki, cazibəsi zərrə də azalsın, əksinə, hər ötən gün Şirin Mirzəyev şəxsiyyətinə aşiq olanların sayı artır. Elə o aşiqlər idi Azərbaycana Böyük Vətən müharibəsi qələbəsini yaşadıb, komandirlərinin ruhunu şad edən.\nŞəhidlik əbədiyyətdir həqiqəti ən ali gerçəklərdəndir. Şirin Mirzəyevin əbədi cazibəsi bu dəfə də mirzəyevçiləri müqəddəs məzarın başına toplamışdı. Komandirin təqvimlə anım günüdür. Təqvimsizsə, o, hər an anılır. Əsgərləri komandirlərinin əmrinə bu gün də əməl edirlər. Bilirsiz, həyat müharibədən həmişə ağır olub. Şirin Mirzəyevin əsgərləri həyatda mərdliyin, qürurun, kişiliyin, vətənpərvərliyin, milliliyin, birliyin uğrunda canlarını uf demədən fəda etməyə hazır olduqlarını dəfələrlə göstəriblər. Bu əmr komandirin onlara ünvanladığı dəyişməz əmrdir. Bu əmr koddur, o kod ki, 28 ildən sonra yeniyetmə mirzəyevçilərin genetikasında işıq saçaraq yarasa xislətli düşməni kor qoydu.\nŞirin Mirzəyevin müqəddəs məzarına doğru irəliləyən insan selinə diqqətlə fikir verdim. İki il öncə onlar belə şəstlə yerimirdilər, yerimək istəyirdilər, komandirin qəbuluna başı dik getməyə can atırdılar, ancaq cəbhə üçün verilən “azad edin” əmrini yerinə yetirməmişdilər. Bu il isə qəhrəman mirzəyevçilər Fəxri Xiyabana sanki uça-uça daxil oldular. Səbəbləri də vardı: Komandirə müjdə verməyə gedirdilər.\nŞirin Mirzəyevin xanımı, millət vəkili Flora Mirzəyeva üzünü məzara tutub “Ruhun şad olsun, Şirin” deyəndə şəkillərdən gördüyüm komandir gözlərim qarşısında canlandı. Gördüm ki, məzarın ətrafına toplaşanların hamısını eyni anda köksünə sıxıb. Əvvəl inanmadım, bir insanın sinəsi və qolları nə boyda olmalıdır ki, yüzlərlə insanı köksünə sıxa bilsin. Məni qınamayın, Şirin Mirzəyevi həyatda görməmişəm, əsgəri olmamışam, səsinisə efirlərdən eşitmişəm. Hə, həmin səs idi. Dedi ki, “Məni arzuma çatdırdığınıza görə, hər birinizə bir ömür borcluyam”. Beləcə dedi, “bir ömür borcluyam”. Səsin ahənginə heyranlıqla onun simasına bir də diqqətlə baxdım. O idi, komandir idi. Əsgərin sıra duruşunda təzim etdiyi şəxs əlbəttə ki, komandir olar. Əsgərləri bir cərgə düzülüb komandirin məzarı önündə baş əymişdilər.\nFlora Mirzəyeva hər kəsə “başınızı dik tutun” söyləyib, qəhrəman komandirin ruhunun 30 ildən sonra rahatlığa qovuşduğunu dedi. Komandir xanımı torpaqlarımızın işğaldan azad olunması uğrunda canından keçənlərin ən çox arzuladığı qalibiyyətin əldə olunmasına görə hər bir döyüşçüyə minnətdarlığını bildirdi.\nƏsgərlər adından Qarabağ Qaziləri İctimai Birliyi İdarə Heyətinin üzvü, jurnalist Rey Kərimoğlu danışdı. Komandirin qəhrəmanlıqlarını xatırladan əsgər Vətən müharibəsində Azərbaycana qalibiyyət yaşadanların bu qəhrəmanlıq nümunələrindən bəhrələndiyini söylədi.\nŞirin Mirzəyevlə birgə bir neçə döyüş yoldaşı da 1992-ci ilin iyunun 18-də Sırxavənd istiqamətində aparılan döyüşlər zamanı şəhid olublar. Mübariz və Araz Mirzəyev, Qahir Hüseynov, Yavər Babayev də eyni sevgi ilə xatırlandılar.\nDigər çıxş edənlər Birinci Qarabağ müharibəsi qəhrəmanlarının getdiyi müqəddəs yolun Vətən Müharibəsində məntiqi sonluqla nəticələndiyini, hər iki müharibə iştirakçılarının Azərbaycan xalqına xoşbəxtlik yaşatdıqlarını vurğuladılar. Allahdan bütün şəhidlərimizə rəhmət dilədilər.\nTədbir Şuşa restoranında bütün şəhidlərin xatirəsinə verilən ehsan süfrəsi və bədii təqdimatlarla davam etdi.\nŞəmistan Əlizamanlının aparıcılığı ilə keçirilən anım mərasimində ilk eşitdiyimiz “Hay ver mənə, cənab leytenant” mahnısı oldu. Şəmistan bəy bu mahnını elə oxuyur ki, müharibədə bir gün olmayan belə, özünü həmin odun alovun içərisində görür, simruq quşuna dönüb döyüşçü yoldaşlarının köməyinə tələsirmiş kimi hisslər yaşayır.\nƏməkdar artist Azad Şükürovun söylədiyi şeir qələbə yaşayanlara müharibə acılarını bir daha ləzzətlə daddırdı.\nMərasimdə iştirak edən Qaçqın və Məcburi Köçkünlərlə İş Üzrə Dövlət Komitəsinin sədri Rövşən Rzayev şəhidlərin xatirəsini daim əziz tutan Azərbaycan xalqının dünyaya nümunəvi davranış sərgiləməsi ilə fəxr etdiyini dilə gətirdi, Ali Baş Komandanın rəhbərliyi ilə torpaqlarımızı işğaldan azad edən insanların əbədi təşəkkürə layiq olduqlarını söylədi.\nTanınmış aparıcı Rafiq Həşimovun Vətən Müharibəsinə həsr etdiyi kompazisiya da necə möhtəşəm xalq olduğumuzu bir daha göstərmiş oldu. Filmdə 44 gün ərzində hansı dəhşətləri hansı qəhrəmanlıqla yaşadığımız ustacasına əksini tapıb.\nSöz Rey Kərimoğluna verildisə, hər kəlməsində məclisdə iştirak edənlərin şəxsiyyəti barədə xoş sözlər eşidəcəyik. Əbədi əsgər olan Rey qardaşımız qəhrəman insanları təqdim etdikcə adam azərbaycanlı olmağın gözəlliyini bir daha yaşayır. Təqdim olunan bu qəhrəmanlarsa Şirin Mirzəyevin yaratdığı ilk milli batalyonun döyüşçüləri olublar.\nKomandirin ruhunun işığında tarix bizim qonağımız idi, onu yaradanların görüşünə gəlmişdi, bu şəxsiyyətlərin hər biri ayrılıqda danılmaz və oxunan tarixdir.\nRey Kərimoğlu 1992-ci ildə Şirin Mirzəyevin “Ordu” qəzetinə verdiyi müsahibənin nüsxəsini göstərib, dahi komandirin cavabından birini oxudu. Sual BMT-nin sülhməramlı missiya çərçivəsində Qarabağa gələcəyi ilə bağlı yayılan məlumatla bağlı idi. Komandir Azərbaycanın torpaqlarını yalnız öz ordusunun ala biləcəyi cavabını verir, nə BMT, nə Rusiya, nə başqa xarici qüvvələrin münaqişəni həll etməyəcəyini açıq bəyan edir.\nƏhsən SİZƏ, komandir. Müdrüklük necə olur? 28 il BMT, Rusiya, ATƏT, xarici dövlətlər Azərbaycanın başının altına yastıq qoymaq istədilər, nəhayət o yastığı bombaya çevirib işğalçının başına yağdırdıq və Şirin Mirzəyevin dediyi oldu – işğala Azərbaycan Ordusu son qoydu. Bəli, Şirin Mirzəyev kimi dahilərin yaratdığı cəngavər ordu.\nMüdrüklük Şirin Mirzəyevin düşüncə tərzinə hakim idi. O, zəngin mütaliəyə, dərin fəhmə, geniş erudusiyaya malik bir şəxsiyyət olub. Şükür Azərbaycana, Şirin Mirzəyev kimi dahi insanları var.\n“Tərxis Olunmuş Hərbçilərin Gəncləri Maarifləndirmə” İctimai Birliyinin sədri Emin Həsənli Şirin Mirzəyevin fenomen bir insan olduğundan söz açdı. Dedi ki, komandir istənilən sahədə ən yükəsk zirvəyə layiq bir şəxsiyyət idi. Amma nə yaxşı ki, hərb sənətini seçdi və Azərbaycanın Milli Ordusunu yaradan əsas insanlardan oldu. Belə bir ordu yenilə bilməzdi, necə ki, yenilmədi.\nMəşhur döyüşçülərdən Abdal Qəhrəman kimi tanıdığımız Qəhrəman Hüseynov komandirin anım gününün 30-cu ilinə həs etdiyi şeiri oxudu. Sonra həmin əlyazmanı Milli Qəhrəmanın ailəsinə təqdim etdi. Şeirdə komandirin döyüş yolu poetik dildə təsvir olunmuşdu.\nBeynəlxaq Avrasiya Mətbuat Fondunun sədri Umud Rəhimoğlu Azərbaycan əraziləri işğala məruz qalanda xalqın təkləndiyni, haqq səsimizə kimsənin hay vermədiyini xatırladaraq, Şirin Mirzəyev kimi qəhrəman oğulların sayəsində bu təlatümlərdən alnı açıq, üzü ağ çıxdığımızı söylədi. O, Azərbaycanın həmişə özünə güvəndiyini və mövqeyində heç vaxt yanılmadığını da diqqətə çatdırdı.\nKomandirin həyat yoldaşı Flora Mirzəyeva söz demək üçün dəvət olunanda iştirakçılar onu alqışlarla qarşıladılar. Flora xanım bu alıqşların mirzəyevçilərə layiq olduğunu deyərək, sözə başladı. Bildirdi ki, Şirin Mirzəyev peşəkar hərbçi kimi Ağdama gedəndə niyyəti müxtəlif batalyonları vahid komandanlıq altında birləşdirmək olub: “Düzdür, Şirin bəy bu istəyinə tam nail olmasa da həmin batalyonların komandirləri ilə birgə döyüş əməliyyatları hazırlayıb tarixi uğurlar qazandılar. Bununla yanaşı, Şirin Mirzəyev ilk rəsmi batalyonun yaradıcısı oldu ki, o batalyon Milli Ordunun təməlinə çevrildi və sizlər həmin batalyonu əfasənələşdirdiniz, bu günə qədər gətirib tarixin salnaməsini yaratdınız, bu gün də yenə bir-birinizin yanındasız, mirzəyevçilər ailəsinin sıralarını genişləndirirsiniz. Bu sadəqətə, bu məhəbbətə görə var olun!”.\nTədbir sona çatmışdı, iştirakçılarsa mərasim evinin həyətində bir-biri ilə söhbətləşir, getməyə tələsmirdilər. Komandirin cazibəsi onları elə çuğlamışdı ki, sanki döyüşqabağı əmr gözləyirdilər, elə indi silahlanıb, Xocalının, Xankəndinin ərazilərini, düşmənin nəzarətində müvəqqəti qalan bir neçə kəndləri azad etməyə yollanacaqdılar.\nƏlbəttə o gün uzaqda deyil. Azərbaycan qalibdir. Qaliblərsə mühakimə olunmurlar. Şirin Mirzəyev kimi qəhrəmanı olan xalqısa kimsə mühakimə edə bilməz.\nRahat uyu komandir, arzun gerçəkləşib: vahid ordumuz var, Şuşamız, Ağdamımız, Kəlbəcərimiz, Laçınımız işğaldan azad olunub, Qarabağımız gülüstana dönür.\nTanıyırıq, əzbər tanıyırıq. Xatırlatamalar unudanlar üçün deyil, unutmayanlar üçündür, oxuyub da bir daha fəxarət hissi yaşayanlar üçündür.\nBuyurun, Şirin Mirzəyevi bir də tanıyaq: 1947-ci il yanvarın 5-də Xankəndində andan olub. 1967-ci ildə Sankt- Peterburq Ali Siyasi Hərbi Məktəbini, 1988-ci ildə Hərbi Siyasi Akademiyanı bitirib. Uzun illər Sovet ordusunda xidmət edib. O, 1991-ci ildə Azərbaycanda ilk nizami özünümüdafiə taboru yaradıb. Alay komandiri kimi Ağdam rayonun müdafiəsində, ayrı-ayrı yaşayış məntəqələrinin erməni quldurlarından təmizlənməsində böyük qəhrəmanlıq göstərib. 1992-ci ilin iyunun 18-də Sırxavənd istiqamətində aparılan döyüşlər zamanı həlak olub, iyunun 20-də Şəhidlər Xiyabanında dəfn olunub. Həmin gün onunla birlikdə Mübariz və Araz Mirzəyev, Qahir Hüseynov, Yavər Babayev də qəhrəmancasına şəhid olublar. Ölümündən sonra Şirin Mirzəyev Azərbaycanın Milli Qəhrəmanı adına layiq görülüb.\nŞirin Mirzəyev bu gün də döyüşlərə rəhbərlik edir. Komandirin ruhu döyüşçülərin yolunu işıqlandıran Günəşdir. O Günəş! Mirzəyevçiləri əbədi cazibəsində saxlayan Günəş!\nCeyhun Musaoğlu / Rupor.az


Azərbaycanın Rabitə və İnformasiya Texnologiyaları Nazirliyinin "Aztelekom" İstehsalat Birliyinin telekommunikasiya şəbəkəsinə genişzolaqlı qoşulmaların sayı 2012-ci ilin əvvəli ilə müqayisədə 63 min istifadəçi və ya 2,2 dəfə (121%) artaraq 114 mini keçib. Bu barədə İB-nin baş\nİKT ili ilə bağlı RİTN-ə çoxsaylı təkliflər daxil olub\n2013-cü ilin İKT ili elan edilməsindən sonra Rabitə və İnformasiya Texnologiyaları Nazirliyinin (RİTN) cəmiyyətə təkliflər təqdim edilməsi ilə bağlı müraciət etməsi ölkə ictimaiyyəti tərəfindən müsbət qiymətləndirilib.\nElmir Vəlizadə: “Elektron hökumət” portalı daim dinamik inkişaf edən bir resursa çevrilib”\n«Elektron hökumət” portalı daim dinamik inkişaf edən bir resursa çevrilib. Çox müsbət bir haldır ki, dövlət orqanlarının təmsilçiliyi, portala təqdim etdikləri elektron xidmətlərin sayı artmaqla yanaşı, portaldan istifadə edənlərin də sayı aydan-aya çoxalır».\nAzərbaycan Gəncləri Günü Rabitə və İnformasiya Texnologiyaları Nazirliyinin "Aztelekom" İstehsalat Birliyində qeyd olundu. Bu münasibətlə fevralın 1-də birlikdə gənclərin toplantısı keçirildi.\nQubada güclü qar yağsa da, ən ucqar yaşayış məntəqələrinə poçt göndərişləri çatdırılır\nQubada güclü qar yağsa da, ən ucqar yaşayış məntəqələrinə poçt göndərişləri çatdırılır. Bu barədə məlumatı Quba Poçt Filialının rəisi Eldar Akimi bildirib. Onun sözlərinə görə, gündəlik poçtun poçt şöbələrinə çatdırılması üçün mübadilə aparılır. Poçtamtın mübadilə avtomobili rayon mərkəzindən 57 kilometr\n“Azərkosmos” beynəlxalq keyfiyyət standartının uyğunluq sertifikatını alıb\nAzərbaycanın və Qafqazın ilk milli peyk operatoru olan “Azərkosmos” ASC 2013-cü ilin yanvar ayında aparılmış\nBu gün RİTN ölkəmiz üçün strateji əhəmiyyəti olan böyük transmilli layihələrdə iştirakını, eləcə də mühüm layihələrin icrasını da davam etdirir\nRabitə və İnformasiya Texnologiyaları Nazirliyində (RİTN) Beynəlxalq Təhlükəsiz İnternet Gününə həsr olunmuş “İnformasiya təhlükəsizliyi və məlumatların mühafizəsi” mövzusunda “dəyirmi masa” keçirilib.\n9 dövlət qurumunun 22 informasiya sistemi dövlət qeydiyyatına alınıb\nAzərbaycan Respublikasının Rabitə və İnformasiya Texnologiyaları Nazirliyinin (RİTN) Məlumat Hesablama Mərkəzi 2012-ci ilin dekabr ayından dövlət informasiya ehtiyatlarının reyestrinin, eləcə də fərdi məlumatların informasiya sistemlərinin dövlət qeydiyyatının (reyestrinin) aparılmasına başlayıb.\nAzərbaycanın ilk telekommunikasiya peyki bu gecə orbitə buraxılacaq (FOTOLAR))\nAzərbaycanın ilk peyki olan “Azerspace-1” telekommunikasiya peyki bu gecə Bakı vaxtı ilə 1:36-2:20 radələrində Fransız Qvianasında yerləşən Kuru kosmodromundan, Qviana Kosmik Mərkəzindən orbitə buraxılacaq.\nAzərbaycanın ilk peyki bu gecə orbitə buraxılacaq (FOTOLAR)\nAzərbaycanın ilk peyki olan "Azerspace-1" telekommunikasiya peyki bu gecə Bakı vaxtı ilə 1:36-2:20 radələrində Fransız Qvianasında\nAzərbaycanın ilk telekommunikasiya peykinin buraxılması Amerika sənayesi ilə uğurlu tərəfdaşlıqda mühüm məqamdır.\nAzərbaycanın ilk peyki orbitə göndərildi (CANLI YAYIN)\nBu dəqiqələrdə Azərbaycanın ilk peyki olan “Azerspace-1” telekommunikasiya peyki Fransız Qvianasında yerləşən Kuru kosmodromundan, Qviana Kosmik Mərkəzindən orbitə buraxıldı.\nAzərbaycanın ilk peyki artıq orbitdədir\n“Azerspace-1” peyki raket kosmodromdan qalxdıqdan təqribən 33 dəqiqə sonra raketin gövdəsindən uğurlu şəkildə ayrılıb.\nAzərbaycanın ilk peykinin orbitə buraxılması 1 gün (və ya 2 həftə) təxirə salınıb\n“Azerspace-1” telekommunikasiya peykinin Qviana Kosmik Mərkəzindən 7 fevral 2013-cü il tarixinə planlaşdırılan buraxılışı kosmodromun yerləşdiyi ərazidə hava şəraitinin uyğunsuzluğu səbəbi ilə 24 saat müddətinə təxirə salınıb.


Azərbaycanı Rusiya ilə qarşıdurmaya cəlb etmək istəyirlər\n19:45 27.10.2018 Qısa URL\nBAKI, 27 oktyabr — Sputnik. ABŞ prezidentinin müşaviri Con Boltonun bölgəyə səfəri həftənin siyasi mənzərəsini xeyli zənginləşdirdi. İstər Azərbaycan prezidenti İlham Əliyevlə, istərsə də Ermənistan baş naziri Nikol Paşinyanla görüşündə Dağlıq Qarabağ münaqişəsi ətraflı müzakirələr daha çox maraq doğurdu.\n"Amerikanın səsi"nin sualına cavab verən Con Bolton bəyan etdi ki, Azərbaycan prezidenti İlham Əliyevlə Dağlıq Qarabağ münaqişəsinə dair fikir mübadiləsi aparıb. "Eyni zamanda Azərbaycana gəlməmişdən öncə Moskvada Rusiya rəsmiləri ilə bölgədə olan vəziyyəti və bölgəyə dair məsələləri müzakirə etdik. ABŞ ATƏT-in Minsk Qrupunun həmsədrlərindən biridir və ona görə biz bölgənin strateji əhəmiyyətini nəzərə alaraq Azərbaycan və Ermənistan arasında daha yaxşı anlaşmanın əldə olunmasının tərəfdarıyıq. Bu sahədə çalışaraq Minsk Qrupu çərçivəsində fəaliyyətimizi davam etdirəcəyik" - deyə Bolton bəyan edib.\nJurnalistin "ABŞ keçmiş Yuqoslaviyada vətəndaş müharibəsinin aradan qaldırılmasını ehtiva edən Deyton sazişinin müəllifidir. Siz Dağlıq Qarabaş münaqişəsində Deyton sazişinin təcrübəsindən istifadə edərək tərəfləri sülhə məcbur etməyi düşünürsünüzmü" sulana cavab verən Bolton bildirib: "Dağlıq Qarabağ münaqişəsini özlüyündə bir unikal münaqişə kimi səciyyələndirmək istərdim. Ümumiyyətlə, hər bir münaqişənin özünəməxsus xüsusiyyətləri var. Hər bir münaqişə öz xüsusiyyəti ilə seçilən bir ssenaridir. Ona görə mən özlüyündə müxtəlif münaqişə ssenarilərini uyğunlaşdırmaq istəmirəm. Sadəcə olaraq, Sovet İttifaqının dağılmasından sonra ABŞ illər boyudur ki, münaqişəyə daxil olan tərəflərin arasında sülh sazişinin əldə olunması, onların suverenliklərinin qorunması şərti ilə barışmasına təkan verən bir dövlətdir. Dağlıq Qarabağ münaqişəsi barədə danışarkən yenidən demək istərdim ki, ABŞ ATƏT-in Minsk Qrupunun həmsədrlərindən biridir. Mən bura ABŞ-ın siyasətini dəyişmək üçün yox, məsələləri daha yaxşı anlamaq üçün gəlmişəm".\nN. Paşinyanla görüşdən sonra isə amerikalı siyasətçi "biz əlimizdən gəldiyi şəkildə - istər pərdə arxasında, istərsə də Minsk Qrupunun həmsədrlərindən biri olaraq kömək etmək istəyirdik ki, Ermənistan və Azərbaycan arasında hər iki ölkə üçün məqbul olacaq nizamlanmaya yardım edə biləcəyimizi və ya bilməyəcəyimizi görək. Və biz mövcud çətinlikləri etiraf etdik" – deyə bəyan edib.\n"Azadlıq" radiosuna müsahibəsində isə Bolton vurğulayıb: "Biz həqiqətən konkret olaraq Ermənistana birbaşa Amerika investisiyalarının artırılması perspektivləri haqqında danışdıq. Əvvəlki görüşdə ona və müşavirlərinə - xarici işlər nazirinə, müdafiə nazirinə, milli təhlükəsizlik üzrə müşavirə dedim ki, Amerikada çox güclü erməni icması var. Və düşünürəm ki, daha sıx iqtisadi əməkdaşlığın perspektivləri məhz özəl sektordadır, bu da uzunmüddətli perspektivdə dövlət yardımından daha yaxşıdır".\n“Ermənistan üçün xarici təsirdən asılı olmamaq üçün tam həcmdə suverenlik məsələsi fundamentaldır” - deyə o əlavə edib.\nRegionda təhlükəsizlik amili kimi Rusiyanın rolu haqqında suala cavabda Bolton bildirib ki, bir çox digər, o cümlədən silah satışında alternativlər var: "Konqresin münaqişə ilə əlaqədar Azərbaycan və Ermənistana silah satışı məsələsində hökumətə qoyduğu məhdudiyyətlər var. Amma istisnalar var. Baş nazirə də dediyim kimi, söhbət ya Rusiyanın, ya da Amerikanın hərbi texnikasının alınmasından gedirsə, biz ikinciyə üstünlük verərdik. Hesab edirik ki, bizim texnikamız istənilən halda Rusiyanın texnikasından daha yaxşıdır. Buna görə belə bir imkanı dəyərləndirmək istəyirik".\nSilah satışından başqa Kremli narahat edən daha bir məsələ C.Boltonun Azərbaycan, Gürcüstan və Ermənistana İran məsələsində "təzyiq edə biləcəyi" variantıdır. Vaşinqtonun bu demarşı birbaşa Moskvanın regiondakı geosiyasi nüfuzuna təhlükə kimi qəbul edilir. Maraqlıdır ki, Paşinyanın çevrilişinə qədər Ermənistan İranın bölgədəki ən yaxın tərəfdaşı kimi qəbul edilirdi. Ermənistanın İranla əlaqələri genişdir. Bu baxımdan, İrəvanın İranla əlaqələrdən imtina etməsi asan olmayacaq. Lakin Paşinyan özünü ABŞ-a təqdim edir və hesab edir ki, onu Rusiyanın təzyiqindən qoruya biləcək yeganə güc Birləşmiş Ştatlar ola bilər. Onu da xatırlayaq ki, Ermənistan yalnız Rusiyanı satmağa hazırlaşmır. İrəvan Tehranı da asanlıqla sata bilər. BMT-də Vaşinqton İrana qarşı sanksiyalar məsələsini qaldıranda Ermənistan layihənin əleyhinə səs vermişdi. Bu dəfə İrəvanın manevr imkanları çox məhduddur. Çünki bölgədə gərgin geosiyasi mübarizə gedir və hər bir dövlət mövqeyini dəqiq ifadə etməlidir. Artıq ABŞ-ın Ermənistandakı səfiri xəbərdarlıq edib ki, İranla əlaqələr məsələsində Vaşinqtonla məsləhətləşmək lazımdır. Yəni Amerika Ermənistana xərclədiyi kapitalın və N.Paşinyana verdiyi dəstəyin əvəzini gözləyir.\nİran məsələsində Bakının mövqeyi Vaşinqtonu çox maraqlandırır. Jurnalistin "ABŞ-ın İrana sanksiyalarını genişləndirməsi - beynəlxalq bank hesablaşmalarına, neft satışına qadağaların tətbiqi regionda Suriya və İraqdan sonra yeni gərginlik ocağının yaranmasına təkan verə bilər. Təbii ki, 10 milyonlarla azərbaycanlının yaşadığı İranda gərginliyin yaranması regionda bu ölkə ilə ən böyük quru sərhədi olan Azərbaycanın milli və humanitar təhlükəsizliyinə birbaşa təsir edən amillər kimi qiymətləndirilir. Bu təhlükələr sizin Azərbaycan rəsmiləri ilə danışıqlarınız zamanı müzakirə mövzusu olubmu" sualına cavab verən Bolton belə cavab verib: "Bəli, prezident Əliyevlə və xarici işlər naziri ilə bu kimi məsələləri danışmışıq və bəzi məsələləri müzakirə etmişik. Bizim məqsədimiz ondan ibarətdir ki, İrana maksimal qaydada təsirlərin tətbiqini həyata keçirək və bu zaman dostlarımıza, təbii ki, Azərbaycan da bu sıradadır, lazım olmayan zərər yetirməyək. Bəli, biz mövcud olan sanksiyaları daha da çox genişləndirməyi planlaşdırırıq. Eyni zamanda yeni sanksiyaların tətbiqi də nəzərdən keçirilir. Məqsədimiz İrana qarşı sanksiyaların təsirini maksimal artırmaqdır. Yəni, istəyirik ki, bu vəziyyətdə elə hərəkət edək ki, bizim ətrafda olan dostlarımıza lazım olmayan xələl yetirməsin".\nGöründüyü kimi, Azərbaycanın İranla açıq qarşıdurmaya getməyəcəyini Vaşinqtonda da anlayırlar və bu dəfə də ən zəif halqa Ermənistandır...\nmünaqişə, Dağlıq Qarabağ, ATƏT Minsk qrupu, Ermənistan, Azərbaycan, İran, Con Bolton


Xanımböcəyi | Uşaq ədəbiyyatı | Kayzen\nBalaca böcək kiminsə onu sevdiyinə, ona inandığına görə çox sevindi və böyük həvəslə işə girişdi. O düşünürdü: “Əgər bütün yarpaqları boz mənənədən təmizləsəm onlar yamyaşıl olacaq. Yaşıl yarpaqların arasında boz rəngim diqqəti cəlb edəcək”.\nO elə həvəslə çalışırdı ki!.. Nəhayət, yarpaq-yarpaq, budaq-budaq bütün ağacları təmizləyib qurtardı. Sonra gördüyü işə tamaşa edib zövq almaq üçün ətrafına boylandı. Qarşısında gözəl bir bağ gördü. Agacdakı hər yarpaq ona baxıb pıçııldayırdı: “Sağ ol, sən bizi xilas etdin! Bizə yeni həyat verdin. Sən hamıdan yaxşısan!”.\nBalaca boz böcək xoş sözlərdən elə təsirləndi ki....dönüb qıpqırmızı oldu. İndi ətrafdakı bütün həşəratların gözü parlaq qırmızı rəngli böcəkdə idi. Özünü çox xoşbəxt hiss edən balaca böcək ətrafa xeyirxahlıq şəfəqləri yayır, nəşə saçırdı. Buna görə də onu “Xanımböcəyi” adlandırmağa başladılar.


Təlimə Marağı Artırmaq üçün Lapbookingdən necə istifadə etmək olar - Evdə təhsil alan valideynlər üçün məsləhətlər - Digər\nTəlimə Marağı Artırmaq üçün Lapbookingdən necə istifadə etmək olar - Evdə təhsil alan valideynlər üçün məsləhətlər\nEvdə təhsil alan bir valideyn olaraq, körpənizi diqqət mərkəzində və nişanlı tutmaq a böyük meydan oxumaq - xüsusən mövzu onların sevmədiyi zaman. Ancaq noutbukların daxil olduğu yer budur.\nLapbooklar ev məktəbi üçün fantastik bir vasitədir; şagirdlərin öyrəndikləri ilə ziddiyyət təşkil etmələrinə, anlayışları daha sürətli başa düşmələrinə kömək edir, və bunu edərkən daha çox əylənin.\nTəşkilatçılıqdan və araşdırmalardan, məlumat mənbələrini yoxlamağa qədər uşaqların noutbuklar yaratarkən ehtiyac duyduğu praktik yanaşma sonrakı həyatda istifadə edə biləcəkləri bir sıra bacarıqların inkişafına kömək edəcəkdir!\nOnsuz da noutbuklar nədir?\nLapbooklar mahiyyətcə öyrəndiyiniz müəyyən bir mövzu haqqında məlumatları saxlamaq üçün istifadə olunan qovluqlardır. Ancaq bir dəftər var çox bir çox sinif notundan daha çox, bir çox fərqli elementləri birləşdirən çoxsaylı bir vasitədir: şəkillərdən rəngləmə tapşırıqlarına, cədvəllər və ızgaralara, bükülənlərə və mövzu ilə bağlı maraqlı xəbərlər olan mini qovluqlara və s. Əsasən, olduqca çox bir şey düşünə bilərsən!\nEv məktəbləri üçün bir lapbook, xüsusən daha böyük mövzular öyrəndiyiniz zaman bir not defterinə bənzəyir!\nLapbooking 101: Bunu necə edirsən?\nLapbooklar çox yönlüdür - hər mövzuda və istənilən yaş qrupunda istifadə edilə bilər! Tələbə nə qədər böyükdürsə, dəftərləri bir o qədər mükəmməlləşir, amma daha kiçik uşaqların nə düşünə biləcəyinə təəccüblənəcəksiniz.\nAncaq əvvəlcə hər şey: birini yaratmaq ...\nAlış-veriş siyahınızdan başlayın\nLapbookunuzu etmək üçün - ya da tələbəniz üçün onların lapbook, daha çox bəyəndim! - fayl qovluqlarına, bir dəstə rəngli kağıza, yapışqana, lentə, cüt tərəfli lentə və qayçıya ehtiyacınız olacaq. Yazıcınızı çox istifadə edəcəksiniz, çünki həyatınızı asanlaşdırmaq üçün orada bir çox onlayn çap edilə bilən yazılar, mənbələr və lapbooking şablonları var! Əlbətdə rəngli qələmlər, markerlər və rəngli qələmlər də vacibdir.\nMövzu necə seçilir\nİndi bir mövzu seçməyə və araşdırmağa hazırsınız. Bütün müxtəlif qovluqları və qovluqları yaratmağınızda sizə kömək edə biləcək çox sayda lapbooking şablonu var.\nNədən başlayacağınıza əmin deyilsinizsə, yüklənə bilən, yazdırılan iş vərəqləri toplusunu tapın və ən cəlbedici mövzulardan üçünü seçin və / və ya tələbənizin hazırkı təhsilinə ən uyğun olanları. Əvvəlcə sadə bir mövzu ilə başlamaq, ilk dəfə lapbook yaratmaq və istifadə etmək fikrinə alışmaq yaxşıdır. Əks təqdirdə, həddindən artıq çox məlumat yerləşdirməyə çalışarkən başlarını aça bilər.\nMisal üçün, günəş sistemi iş başlamaq üçün əla bir yerdir. Əvvəlcə, hər bir planet üçün kartlar və ya səhifələr yarada bilərsən - Pluton ətrafında müzakirə və indiki “cırtdan planet” adlandırılması da daxil olmaqla. Sonra sistemdə mövcud olan digər ulduz cisimlərinin siyahısını yazın və s. Bütün ən gözə çarpan məqamlara toxunana qədər səhifələr əlavə etməyə davam edin - noutbukun ən yaxşı tərəfi uşağınızın həyəcanlandıran mövzulara getdikcə daha dərindən girə bilməsidir. onlara ən çox, hamısı onların yaradılış!\nKitab dəftərindən istifadə\nLapbooklar yaratmaq və övladınızın öyrənməsini dəstəkləmək üçün müxtəlif dərslərdən və mənbələrdən istifadə edə bilərsiniz. İstər YouTube videoları, istərsə də iş vərəqləri vasitəsilə noutbuklar uşaqlara strukturlaşdırılmış şəkildə ən vacib məlumatları asanlıqla yenidən nəzərdən keçirə və xatırlaya bilmək üçün imkan verir.\nVə bu, noutbukların gözəlliyinin bir hissəsidir - uşağınız kitabı hazırlayarkən fəal şəkildə öyrənir və sonra yenidən oxuduqları zaman ehtiraslarını, maraqlarını və biliklərini yenidən canlandıracaqlar.\nEv məktəbində lapbooking istifadəsinin faydaları\nLapbooklar diqqətini bir mövzuya yönəldir\nBir kitab dəftərini bütün vacib faktlarla yeniləmək sadəcə onları işarələmək və ya yazmaqdan daha çox şey tələb edir. Bu konsentrasiya, kitabda hansı məlumatların veriləcəyinə qərar vermək və çoxlu sayda araşdırma deməkdir! Və bunlar hamısını tələb edir Çox qeyd etməkdən daha çox müəyyən bir mövzuya diqqət yetirin.\nLapbooklar fərqli öyrənmə tərzlərini inkişaf etdirir\nHər kəs eyni şəkildə öyrənmir və kitab dəftəri uşağınıza məlumat saxlamağın ən yaxşı yolunu tapmasına kömək edə bilər. Bəzi uşaqlar şəkillər və şəkillərlə daha yaxşı öyrənir, bəziləri daha linqvistikdir, danışıq və yazılı sözlərə üstünlük verir və əllərinizdən və toxunma hissindən istifadə edərkən kinestetik üslublarla çiçəklənənlər də var. Lapbooking kombaynları hamısı bunun bir fəaliyyətdə.\nLapbooking mövzuları qarışdırmaq üçün bir struktur yaradır\nBir dəftər bütün həqiqətləri ortaya qoymağa kömək edir - böyük, mürəkkəb və ya qarışıq mövzu sahələri ilə mübarizə zamanı vacib olan bir şey. Lapbooklar çətin mövzuları asanlaşdırmaq üçün əla bir yoldur, çünki əsas məqamlar əyani şəkildə qarşınızda düzəldilmişdir.\nLapbooking yaradıcılığı inkişaf etdirir\nSənət etməyə, əllərindən istifadə etməyə, rəng verməyə və yaratmağa icazə verilməsi fakt və rəqəmlərdən çox ehtiyac duyulan bir möhlət verə bilər. Bu, şagirdinizə vacib məlumatları saxlamağa kömək etməklə yanaşı, məktəb işi kimi hiss etmir! Və əyləndikləri zaman ağılları daha açıq olur!\nLapbooking təqdimat bacarıqlarını artırır\nÖvladınız lapbooking məşqinə çox meyllidirsə, niyə növbəti səviyyəyə çıxarmayasınız?\nLapbooklarını sizə və ya ailənizin geri qalan hissəsinə təqdim etmək, anlayışlarını sınayacaq və həyatlarında daha çox ehtiyac duyduqları təqdimat bacarıqlarını inkişaf etdirməyə kömək edəcəkdir. 'Ənənəvi' məktəbdəki uşaqlar, gənc yaşlarından etibarən natiqlik bacarıqlarını inkişaf etdirməyə meyllidirlərsə, evdə təhsil alan uşaqlar bir az geridə qala bilər - buna görə əlinizdəki hər fürsətdən istifadə edin!\nLapbooking etməyi hələ sınamısınız?\nLapbooklar tədris prosesinə tamamilə yeni bir ölçü gətirir, onu daha interaktiv və daha da artırır əyləncəli ! Tələbənizin yaratdıqları dəftərlər öyrəndiklərini nümayiş etdirmək və nə qədər inkişaf etdiklərini izləməyiniz üçün istifadə edilə bilər.\nFərqli hiss edəcəksiniz ki, nə qədər çox noutbuk hazırlasalar, proses o qədər yaradıcı, səmərəli və təsirli olur. Əylənin!\ndişi kirpi nə adlanır\nniyə sarı dənizə sarı dəniz deyilir


Azərbaycan uğrunda savaş tablosu – Lənkəran xanlığı | Azadliq\nHome KIV Azərbaycan uğrunda savaş tablosu – Lənkəran xanlığı\nAzərbaycan uğrunda savaş tablosu – Lənkəran xanlığı\nLənkəran xanlarının böyük şəcərəsi\nLənkəran xanlığı XVIII əsrin ortalarında yaranmış, mərkəzi əvvəlcə Qızılağac kəndi, sonra Astara şəhəri, daha sonra isə Lənkəran şəhəri olmuşdur. Xanlığın ərazisi, demək olar, Azərbaycan Respulikasının Astara, Lənkəran, Lerik, Yardımlı, Masallı rayonlarının ərazilərini və indiki Iranın Gilan vilayətinin Astara və Həştpər (hazırda Taleş adlanır) bölgələrini əhatə edirdi. Sərhədləri təxminən şimaldan Bolqarçayın mənsəbinədək, şərqdən Kür çayının mənsəbinədək Xəzər dənizinə, cənubdan və qərbdən Iran sərhədlərinə qədər bir ərazini əhatə edirdi. Belə ki, Lənkəran xanlığı şimal-şərqdə Quba xanlığına tabe olan Salyan sultanlığı ilə, şimalda ərazisi sonradan Şamaxı xanlığı ilə Qarabağ xanlığı arasında bölüşdürülmüş Cavad xanlığı ilə, şimali-qərbdə Qaradağ xanlığı ilə, qərbdə Ərdəbil xanlığı ilə, cənubda isə Gilan xanlığı ilə həmsərhəd idi.Lənkəran xanları sülaləsi mənşəyi haqqında məlumat Mirzə Əhməd Mirzə Xudaverdi oğlunun müəllifi olduğu “Əxbərnamə” əsərində və Azərbaycan tarixçisi Seyid Əli Kazımbəy oğlunun “Cəvahirnameyi Lənkəran” əsərində verilmişdir. Mirzə Əhməd Mirzə Xudaverdi oğlu “Əxbarnamə” (1882) əsərində qeyd edir ki, Lənkəran xanları sülaləsinin banisi Seyid Abbas bəyin nəsli Güney Azərbaycanın Xalxal mahalının Hir kəndindəndir və Seyid Abbas bəy ağır maliyyə vəziyyətindən dolayı XVII əsrin sonu-XVIII əsrin əvvəllərində Şirvan Bəylərbəyliyinin Talış mahalına – Xarxatan kəndinə köçmüşdür. Seyid Abbas bəyin Səfəvi nəslindən gəldiyi bilinir (yüksək ehtimalla ana xətti üzrə).\nSeyid Əli Kazımbəy oğlu 1869-cu ildə yazdığı “Cəvahirnameyi Lənkəran” əsərində II Şah Abbas Səfəvinin (1642-1666) 1654-cü ildə verdiyi fərmana istinad edərək Seyid Abbasın 12-ci nəsildə babasının Seyid Müntəsir Billah olduğunu yazır, bu şəxsin də 20-ci nəsildən babası Həzrəti Məhəmməd peyğəmbərdir. Yəni Seyid Abbas Həzrəti Məhəmməd peyğəmbərin 32-ci nəsil şəcərəsidir, dolayısı ilə mənşəcə ərəb olmuşdur.\nYuxarıda qeyd edildiyi kimi Seyid Abbas bəy XVII əsrin sonu XVIII əvvəllərində Cənubi Azərbaycandan Talış mahalına – Xarxatan kəndinə köçüb məskunlaşmışdır. Bu kənddə yaşayarkən yerli feodallarla yaxınlaşan Seyid Abbas bu kəndin sahibi Boradigahlı Əsəd bəy Hüseyn bəy oğlunun bacısı Ahu xanımla evləndi. Onunla izdivcdan Seyid Abbas bəyin Seyid Cəmaləddin adlı oğlu dünyaya gəldi. Seyid Abbas bəy və Əsəd bəy 1736 – cı ildə Muğan qurultayında iştirak etmiş, Nadir şah Əfşarın hakimiyyətini tanıyaraq oğulları Seyid Cəmaləddin bəyi və Əli bəyi Nadir şahın hərbi qulluğuna göndərmiş, orada isə onlara (Seyid Cəmaləddin bəyə və Əli bəyə yüzbaşı rütbəsi verilmişdi. Nadir şahın məmurları Seyid Cəmaləddin bəyə dərisinin rəngindən dolayı Qara bəy (o, 1749-cu ildən 1786-cı ilədək Lənkəran xanı olub) deyirdilər. Qara bəy Nadir şahın Dağıstana hərbi səfərləri zamanı xüsusi olaraq fərqlənmişdi və buna görə hicri tarixi ilə 1154-cü ildə (miladi tarixi ilə 1741/2-ci ildə) o, Nadir şah tərəfindən irsi xan titulu ilə mükafatlandırıldı.\nXanlıq Fətəli xanın birlik siyasətini dəstəklədi\nQara xan Lənkəranın iqtisadi və siyasi qüdrətini möhkəmlətmək məqsədilə bir sıra tədbirlər həyata keçirdi, daimi qoşun təşkil etdi. O zaman Talışda torpaq sahələrinin əksəriyyəti xan nəslindən olmayan yerli feodalların əlində idi. Qara xan həmin feodalların iqtisadi və siyasi qüdrətini qırmaq üçün mərkəzi hakimiyyətlə hesablaşmayanların torpaqlarını müsadirə etdi. Iran təhlükəsindən qorunmaq məqsədilə (1747-ci ildə) paytaxtı Astaradan Lənkərana köçürdü, geniş abadlıq işləri apardı. Bu tədbirlər şəhərin ticarət və mədəniyyət mərkəzinə çevrilməsinə şərait yaratdı.\nBu dövrdə Lənkəran Xəzər dənizi sahilində artıq əhəmiyyətli bir liman şəhərinə çevrilməkdə idi və Dərbənd, Niyazabad və Bakı şəhərləri ilə birlikdə Azərbaycanın həm daxili, həm də xarici ticarətində mühüm rol oynayırdı. Məhz bu səbəbdən Qara xan paytaxtı Astaradan Lənkərana köçürdü. Bu zaman Lənkəran xanlığına 6 nahiyyə: Lənkəran, Astara, Zuvand, Sebican, Vəryadüz və Biləsuvar daxil idi. Lənkəran xanlığında Astara, Lənkəran, Muranqul, Ərkivan, Dəştvənd (Masallıdan Nefçalaya kimi), Ucarud, Dırıq, Sırıq, Zuvand, Pirand, Orand mahalları mövcud idi.\nQara xan Lənkərana müxtəlif yerlərdən sənətkar və ustalar gətirtmişdi. O, şəhərdə qala divarları, xan sarayı, məscid, hamam, bazar, karvansaray inşa etdirdi. Bu dövrdə şəhərdə iki bazar var idi: Yuxarı (mərkəzi) və Aşağı bazar. Bu dövr tikililəri arasında gözəllik və memarlıq baxımından Xan sarayı diqqəti daha çox cəlb edirdi. Iki mərtəbədən olan saray başdan-başa şəbəkəli olub, rəngarəng şüşələrlə bəzədilmişdi. Lənkəranın Xəzər dənizi vasitəsilə tranzit ticarətdə iştirak etməsi, onun iqtisadi bir mərkəz kimi təşəkkül tapmasında görkəmli rol oynamışdı.\nQara xan xarici siyasətdə Rusiyaya meyl göstərirdi. Bu bəzi Iran hakimlərini, xüsusilə, gilanlı Hidayət xanı narahat edirdi. 1768-ci ildə Hidayət xan 12 min nəfərlik qoşunla Talışa soxuldu, Şindan qalasına çəkilən Qara xan bir müddət müqavimət göstərsə də, Hidayət xan çoxlu xərac alaraq Qara xanı azad etdi. Qara xan Gilan təcavüzünə qarşı yardım almaq məqsədilə qardaşı Kərbalayı Sultanı kiçik silahlı dəstə ilə Qubaya, Fətəli xanın hüzuruna göndərdi. 1785-ci ildə Lənkəran xanlığı Qubalı Fətəli xanın Azərbaycanın xeyli hissəsini birləşdirdiyi torpaqlara qatıldı. Fətəli xan bütün Azərbaycan xanlıqlarını birləşdirib güclü bir dövlət yaratmaq istəyirdi. 1789-cu ildə Fətəli xanın ölümündən sonra xanlıq yenidən müstəqil siyasət yürütməyə başladı.\n1786-cı ildə Qara xanın vəfatından sonra hakimiyyətə onun oğlu Mir Mustafa xan keçdi (1786-1814). Bu dövr xanlıq üçün çox ağır illər idi. Belə ki, xarici hücumlar, əsasən də cənub sərhədlərindən ara vermək bilmirdi. 1794-cü ildə Azərbaycanın cənubunda hakimiyyətə gələn Ağa Məhəmməd şah Qacar, Iranda da öz mövqelərini möhkəmləndirdikdən sonra Cənubi Qafqaza hücuma başladı. Ruslar işğal zamanı 16 minlik əhalini qırdı\nO bütün Azərbaycan xanlıqlarından ona tabe olmağı tələb edirdi. Lakin xanlıqların əksəriyyəti bu tələbi rədd etdi. Yaranmış vəziyyətdən istifadə edən Rusiya hökuməti Qafqazda, xüsusilə Azərbaycanda öz mövqelərini gücləndirmək işini daha da sürətləndirməyə çalışırdı. Talış xanı Mir Mustafa xan Rusiya təbəəliyini qəbul etməyə hazır olduğunu bildirmişdi. 1795-ci ildə Ağa Məhəmməd şah Qacarın hücumu ərəfəsində Mir Mustafa xan Rusiyaya meyl göstərən Azərbaycan xanlarına məktub yazaraq Irana qarşı birgə mübarizə aparmağa hazır olduğunu bildirdi. Buna baxmayaraq, Qacar öz qoşunlarını 1795-ci ildə həm Irəvan, həm də Lənkəran istiqamətindən Azərbaycana yeritdi. Mir Mustafa xan düşmənə müqavimət göstərmək iqtidarında olmadığından, Lənkəran əhalisini Sarı adasına köçürüb müdafiə mövqeyi tutdu. Iran qoşunları getdikdən sonra Talışa qayıdan Mir Mustafa xan 1795-ci ilin sentyabrında öz nümayəndəsi Zaman bəyi Şimali Qafqaza, rus generalı Qudoviçin yanına, oktyabrda isə Kərbalayi Əsədulla bəyi Peterburqa göndərdi. 1796-cı il martın 12-də Kərbalayi Əsədulla bəy Talış xanlığının Rusiyanın himayəsinə qəbul edilməsi haqqında Mir Mustafa xanın məktubunu II Yekaterinaya təqdim etdi.\nMir Mustafa xanın Rusiyanın himayəçiliyini qəbul etməsi, Xəzərdə üstünlüyü ələ keçirmək istəyən Rusiya üçün çox əhəmiyyətli idi. 1796-cı ildə II Yekatrinanın vəfatı ilə əlaqədar hakimiyyətə gələn I Pavel rus qoşunlarını geri çağırdı. Bundan istifadə edən Qacar yenidən Azərbaycana soxuldu. 1802-ci il dekabr ayının 26-da Georgiyevsk müqaviləsinə görə Talış xanı Rusiyanın ali himayəsinə qəbul olundu.\nIran şahı 1809-cu ildə Fərəculla xanın komandanlığı altında 2 min atlını Lənkərana göndərdi. Əhali Lənkəranı tərk edib, Sarı adasına köçdü. Bu Rusiyanı narahat etməyə bilməzdi. 1813-cü il yanvarın 1-də günəş doğduğu zaman general Kotlyarevskinin komandanlıq etdiyi rus qoşunları hücuma başladılar və 3 saat davam edən qanlı döyüş nəticəsində 350 nəfər itki verərək Lənkərana daxil ola bildilər. Şəhərin müdafiə qüvvələrinə rəhbərlik edən türk oğlu Sadıq xan 4 min əsgəri ilə qəhrəmancasına savaşaraq şəhid oldu. Ruslar şəhərə daxil olduqdan sonra demək olar ki, əsl qətliam edərək şəhərin 16 min sakininin hamısını öldürdülər.\n1813-cü il sentyabrın 12-də Rusiya və Iran arasında Gülüstan müqaviləsi imzalandı. Bu müqavilə ilə Azərbaycanın iki hissəyə bölünməsinin əsası qoyuldu və Azərbaycan torpaqları iki işğalçı arasında bölüşdürüldü. Lənkəran xanlığı bir çox digər xanlıqlar kimi Rusiyaya birləşdirildi.\n1814-cü ilin 26 iyulunda general-mayor Mir Mustafa xan vərəm xəstəliyindən vəfat edtikdən sonra onun yerinə oğlu Mirhəsən xan keçdi. 1826-cı ildə Mirhəsən xan vəfat etdikdən sonra xanlıq ləğv edildi…\nBöyük Türk alimi qürbətdə öldü, vətənində dəfn edildi\nİlham Əliyev avropalı oldu!


3 otaqlı ev / villa — 66 m² — Bayıl q., Bakı, Azərbaycan (1456899) - Bina.az\n3 otaqlı ev / villa #1456899\nSatılır 3 otaqlı ev / villa 66 m², Bayıl q.\nSiz Satılır 3 otaqlı ev / villa 66 m², Bayıl q. elanı üçün ödəniş edirsiniz\nNömrəni göstər(051) 951-20-●●\nElanın nömrəsi: 1456899\nÜnvan: Bakı şəhəri, Gülbala Əliyev küç.\nEv Bayıl qəsəbəsi Gülbala Əliyev küçəsində yerləşir.3 otaqlidir 66 kv metrdi.2 maşınlıq həyəti var.Həyətdə 2 tonluq çən var.Ev tam yaşayışlıdır.EV əşyaları ilə birlikdə satılır.Yola yaxındır.Senedi lisavoydu.\nQiymeti:57000 azn. Real alıcıya endirim olacaq.


Excel üzərindən İşçilərin Staj Müddətlərinin hesablanması – CompBoard IT\nExcel üzərindən İşçilərin Staj Müddətlərinin hesablanması 3\n19.06.2014 27.10.2014 Elvin Hüseynov\nSalam Dostlar. Bu gün bir yaxın dostum mənə zəng vurdu və Excel üzrə Stajın hesablanmasını soruşdu. Mən ona internetdə axtarmasını təklif etdim, çünki bunun hesablanması xüsusi formulalarla həyata keçirilir.\nBir müddət sonra bu özümə də maraqlı oldu və mən internetdə axtarmağı qərara aldım. Əfsuslar olsun ki, bununla bağlı öz doğma dilimdə heç bir məlumat taba bilmədim. Aşağıda təqdim olunmuş məqalə rus dilindən tərcümə olunmuşdur. Gəlin baxaq bu stajı necə hesablamaq olar.\nBunun üçün bizə Exceldə 3 əsəs funksionalı bilmək lazımdır:\nTarixlər arasında arifmetik hesablamalar apararaq günlərin sayını tapmaq;\nAbsolut keçidlərin təhlili;\nİlk öncə birinci məsələni qrafik formada təhlil edək. Deyək ki bizə lazım olan işçilərin siyahısını yaratdıq:\nŞəkildə gördüyümüz kimi qırmızı rəngdə Bu günki tarix göstərilmiş, aşağıda adamların adlarının qabağında isə onların işə başladığı tarixlər. İlk öncə “Gün” ilə işarələnmiş xananın həmən altındakı xananın içərisinə = yazırıq və mışkanın göstəricisini bu günkü tarixin üzərinə bir dəfə klik edirik, sonra isə – işarəsini yazıb sonda işçinin işə başladığı tarixin üzərinə və enter düyməsini basırıq.\nVə budur biz artıq həmin işçinin neçə gün işlədiyini bilirik. İndi isə bizə daha profesional HR cədvəli lazımdır. Absolut keçidi bizə o zaman lazım olacaq ki, əgər işçilərin siyahısı çox uzundur. Bu zaman mişkanın göstəricisini indicə yaratdığımız staj günləri üzərinə klik edib, yuxarıdakı funksiya sətrində ilkin hərfin hər iki tərəfinə $ işarəsini yerləşdirək. Bu bizə bir işçinin günlərini hesabladıqdan sonra həmən xananı aşağı dartaraq digər xanarıda avtomatik hesablayacaqdır.\nAlınmış gün sayını ilə çevirmək üçün İl yazılmış xananın altında yenə = işarəsini yazırıq, mişkanın göstəricisini günləri göstərən xananın üzərinə klik edirik / işarəsini yazırıq və 365 yazaraq enter düyməsini klik edirik. (Biz günləri 365 günə bölürük)\nAlınmış nəticə bizi qane etməyəcək! Çünki nəticə vergüllə – yuvarlaqlanmamış göstərildi. Gəlin yuvarlandıraq:\nFunkciya işarəsinə klik edək —-> və Digər funksiyaları seçək\nAçılmış pəncərədə kateqoriya xanasında “Математических” seçirik və Funksiya xanasında isə “ОКРУГЛВНИЗ” seçirik\nOK düyməsinə klik edən kimi önümüzə yeni bir pəncərə çıxacaqdır:\nQırmızı ilə işarələnmiş knopkaya klik edin və yuvarlamaq istədiyini xananın üzərinə klik edin\nGeri qayıtmaq üçün qirmizi ilə işarələnmiş yerə klik edin. «Число разрядов» xanasına 0 yazırıq və ok düyməsinə basırıq.\nYuvarlaqlanmış ilimiz hazır olan kimi bizə artıq qalmış ayı da göstərmək lazımdı. Aşağıdaki şəkildə görüldüyü kim, Ay xanasının altında = işarəsini yazırıq və yuvarlaqlanmamış ildən yuvarlaqlanmış ili çıxırıq və 12 rəqəminə vururuq.\nBiz neçə ay işlədiyini də hesbladıq 🙂 Amma alınmış nəticə yuvarlaqlanmamış Ay olacaqdır. İndi bizə Ayı da İl kimi yuvarlamaq lazımdır. Prosesi eyni qaydada edirik, lakin sadəcə ilin formulunu kopyalıyıb yuvarlaqlanmış ayın altındakı xanaya kopyalayaq nəticə əldə edə bilərsiniz.\nVə sonda bizə artıq qalmış günü çıxartmaq lazım olacaqdır. Əgər bütün prosesləri uğurla həyata keçirtdinizsə, o zaman bu etap sizə asan olacaqdır. Ayı hesabladığımız kimi günün altındakı xanaya = işarəsini yazırıq, sonra yuvarlaqlanmamış aydan yuvarlaqlanmış ayı çıxırıq və 30,42 vururuq. (365/12=30,42)\nVəssalam! Əsası bir işçinin stajının hesablanması idi. Ondan qalan digər işçilərin stajlarını hesablamaq daha asan olacaqdır – kopyalıyıb yapışdırmaqla :))\nMənim Hazırladığım Excel nümunəsini buradan yükləyə bilərsiniz.\nƏməyə hörmət kimi bu məqaləmi aşağıdakı ikonaların birinə basaraq bildirə bilərsiniz.\nexcel, hesablanması, İşçilərin, Müddətlərinin, Staj\nSkype-da giriş zamanı profil adının Skype tarixçəsindən silinməsi (Şəkilli izah)\nPHP Sintaksis – PHP teqləri (tags)\n19.06.2014 at 23:01\nYuxarıda qeyd etməyi unutdum:\nBu günkü tarix funksiyasini excelin tarix xanasina =СЕГОДНЯ() funksiyasini yazmaq kifayətdir. Excel özü bügünkü tarixi kompyuterin tarixinə uyğun olaraq sinxronlaşdıracaqdır.\n03.07.2014 at 13:33\nIlk oncə salam. Və bu sayt vasitəsilə bizə köməklik göstərdiyin üçün çox sagolun. Mənim sualim beledir:\nMən excellde emek stajlarini hesablamisam. ve indi əlavə stajlari da yazmaq istəyirəm. ama elave stajlari istəyirəm ki avtomatik olaraq qeyd olunsun. mes: emek staji 5-10 il arasi her hansi bir xanada gosterilirse onda elave staj olan xanada avtomatik 2. 10-15 il arasi olduqda 4 və 15 ildən cox olduqda isə 6 reqemleri oz eksini tapsin.\nOnceden tesekkurumu bildirirem.\nAy yuvarlaqlanmamış sütunundakı rəqəmlərin üzerinə gəldikdə nida işarəsi çıxacaq, bu zaman nida işarəsinə basmaqla “ПРОПУСТИТЬ ОШИБКУ” düyməsinə basin


Satılır 8 otaqlı Həyət evi/villa Bayıl qəs. Səbail rayonu Qiyməti 1350000 manat\nSatılır 8 otaqlı Həyət evi/villa, Bayıl qəs., Səbail rayonu\nElanın kodu: 568704\nBaxış sayı: 1795\nBayılda 3 mertebeli dəniz mənzərəli həyət evi satılır ( 450 m³). 6 sotda yerləşir. Qazı, suyu, işığı daimidir. Sənət – çıxarış ( kupça). Həyətində hovuzu, bağı və qarajı var ( əlavə 1 maşınada yer var).1-ci mərtəbədə geniş zal, 3 ədəd mətbəx ( bağlı və açıq), hamam ( sauna, djakuzi). 2-ci mərtəbədə 3 ədəd yataq otağı ( hamısın ayrıca öz hamamı var). 3-cü mərtəbədə 4 ədəd yataq otağı ( hamısın ayrıca öz hamamı var) və mətbəxi var. 3-cü mərtəbənin həm küçədən ayrı girişi var, həm evdən. Bütün evi və ya ayrıca 3-cü mərtəbəni otel kimi işlətmək olar. Evin başlanqıc qiyməti 1350000 man. Ev öz evimdir. Xahiş edirik zəng eliyənda saytdan zəng elədiyiniz qeyd eliyəsiz. Sürüşmə zonası deyil!!!\nÜnvan: Bayıl qəsəbəsi


ICloud Drive-da paylaşılan qovluqlar və anlıq görüntüdən bərpa edin Mən macdanam\nICloud Drive-da paylaşılan qovluqlar və macOS Catalina-da anlıq görüntüdən bərpa edin\nBu günlərdə topladığımız macOS Catalina xəbərləri, yeni Apple OS ilə birlikdə nə gəldiyini bilmək üçün çox maraqlıdır, bu vəziyyətdə çox populyar olmayan bir neçə xəbər görmək istəyirik. ICloud Drive-da paylaşılan qovluqlar və anlıq görüntüdən bərpa etmək seçimi.\nHər iki funksiya da sadədir, lakin istifadəçilər üçün həqiqətən faydalıdır, xüsusən də anlıq görüntüdən bərpa olunur "macOS-a qayıtmaq" seçimidir ƏS-i yenilədikdən sonra üçüncü bir şəxsin tətbiqi ilə bağlı problemlər olduqda. Digər tərəfdən iCloud Drive, əvvəlcədən bildiyimiz bir şeydir və özümüzün yaratdığımız xüsusi bir keçid vasitəsilə qovluqları bölüşməyə davam edəcək.\nƏməliyyat sistemini yenilədiyiniz zaman işini dayandıran və ya uğursuz bir tətbiqiniz olduğu, bu şəkildə anlıq görüntüdən bərpa etmə seçimi ilə geri qayıda biləcəyimiz mümkündür. Bu vəziyyətdə nə etməli olduğunuz istifadə etməkdir Sistem Qurtarma rejimi sistemi quraşdırmadan əvvəl çəkilmiş Mac-un anlıq görüntüsündən bərpa etmək. Bu, macOS və bütün tətbiqlərin yeniləmədən əvvəlki kimi işləməsini təmin edəcəkdir.\nİndi macOS Catalina-nın yeni versiyasının bu yaxınlarda çıxması ilə birlikdə bəzi yeni xüsusiyyətləri görməyə davam edəcəyik. Şübhəsiz ki, əsas məqamla qarşılaşırıq və bir çox istifadəçinin MacOS-da MacOS Catalina-da mövcud olan son versiyasına sahib olacağıq, gələn il nə olacağını görəcəyik hələlik bu xəbərlərdən Mac-də zövq alacağıq.\nMəqaləyə tam yol: Mən macdanam » Mac OS X » macOS Catalina » ICloud Drive-da paylaşılan qovluqlar və macOS Catalina-da anlıq görüntüdən bərpa edin\nTwitch tətbiqi artıq Apple TV üçün əlçatandır\nMac Catalyst macOS Catalina ilə gələcək. Bu dəqiq nədir?


04 Aprel 2019, 15:12 (GMT +4)\nBakı, 4 aprel, SalamNews. Energetika Nazirliyi tərəfindən 2019-cu ilin I rübü üzrə ixrac nəzarətinə düşən malların (işlərin, xidmətlərin, əqli fəaliyyətin nəticələrinin) ixracı, idxalı və tranziti üzrə 34 icazə verilib. Bu icazələrdən 25-i ixrac nəzarətinə düşən malların idxalı, 1-i ixrac nəzarətinə düşən malların ixracı, 8-i isə ixrac nəzarətinə düşən malların tranziti ilə bağlı olub.\nRüb ərzində verilmiş icazələrin 32-si 5 saylı “ASAN Xidmət” mərkəzi vasitəsilə həyata keçirilib.\nQeyd edək ki, Energetika Nazirliyi tərəfindən hazırda 3 növ icazənin “ASAN Xidmət” mərkəzi vasitəsilə verilməsi həyata keçirilir. Bura ixrac nəzarətinə düşən malların (işlərin, xidmətlərin, əqli fəaliyyətin nəticələrinin) ixracı, təkrar ixracı, idxalı, təkrar idxalı və tranziti üçün icazə, mülki dövriyyənin müəyyən iştirakçılarına mənsub ola bilən və dövriyyədə olmasına icazə əsasında yol verilən əşyaların dövriyyəsinə icazə, habelə ixrac məqsədli neft-qaz fəaliyyətinə xüsusi iqtisadi rejimin tətbiqi haqqında şəhadətnamənin verilməsi daxildir.


Ana səhifə » Xəbər lenti\t» Baş prokuror Kamran Əliyevin rəhbərlik etdiyi nümayəndə heyəti Türkiyədə rəsmi səfərdədir\nAZƏRTAC xəbər verir ki, fevralın 15-də nümayəndə heyəti Türkiyə Respublikasının qurucusu Mustafa Kamal Atatürkün dəfn olunduğu məqbərəni - Anıtqəbiri ziyarət edib.\nBöyük Atatürkün əziz xatirəsi ehtiramla yad edilib, məzarı önünə əklil qoyulub. Azərbaycanın Baş prokuroru xatirə kitabına ürək sözlərini yazıb.\nDaha sonra Türkiyə Ali Məhkəməsinin Baş Prokurorluğunda ikitərəfli görüş keçirilib.\nHəmin gün nümayəndə heyətinin Türkiyənin ədliyyə naziri Əbdülhəmid Gül ilə də görüşü keçirilib.\nGörüşdə ölkələrimizin ədliyyə orqanları arasında mövcud əlaqələrin yüksək səviyyədə olduğu vurğulanıb, ölkələrimiz arasında hüquqi əməkdaşlıq, ekstradisiya, hüquqi yardım, prokurorların təlimi və maraq kəsb edən digər mövzular, eləcə də əməkdaşlığın perspektivləri ətrafında səmərəli və faydalı fikir mübadiləsi aparılıb.\nGörüşlərdə Azərbaycanın Türkiyədəki səfiri Xəzər İbrahim də iştirak edir.\nNümayəndə heyətinin Türkiyəyə səfəri davam edir.


Tərəvəz ilə bükülmüş Pollock - Pollock yeməkləri - Balıq - 2020\nTərəvəz ilə bükülmüş Pollock\nTərəvəz ilə bişirilmiş pollok bişirmək üçün maddələr\nPollock karkası dondurulmuş (böyük ölçülü) 3 ədəd təmizləndi\n5 orta ölçülü yerkökü\nYağ tərkibi 20% 500 mililitr olan xama\nBalıqların dadına uyğun ədviyyat\nƏsas TərkibiMintai, Soğan, Yerkökü\nDərin qab - 2 ədəd, Kəsmə lövhəsi, Bıçaq, Dərin boşqab, Qızartma qab, Mətbəx sobası, Taxta spatula, Qapaqlı dərin tava və ya qazana, qaba qızartma qab, Plitələr - 2 ədəd, Qab-qacaq, Mətbəx qayçı\nBişmiş poloku tərəvəz ilə bişirmək:\nƏvvəlcə balıqları əridin. Bunun üç yolu var. Birincisi: pollock'u dərin bir qabda qoyun və bir müddət otaq istiliyinə buraxın. İkincisi: sərin bir su axınının altına bir kasa balıq qoyun. Üçüncüsü: balıq karkasları yumuşana qədər konteyneri alt rəflərdə soyuducuya qoyun.\nSonra adi bir suyu başqa dərin bir qaba tökürük ki, balıq tamamilə içində boğulsun. Bir əlimizlə pollock karkasını suda tuturuq, digəri ilə bıçaqdan istifadə edərək tərəzi çıxarırıq. Beləliklə, tərəzi müxtəlif istiqamətlərə səpilməyəcəyi üçün mətbəx təmiz qalacaq. Bundan sonra, balığı içdən təmizləyirik, mətbəx qayçı ilə qıraqları kəsirik və hər tərəfdən axan suyun altında yaxşı yuyuruq.\nKomponenti bir kəsmə taxtasına yaydırın və orta hissələrə kəsin. Hər bir pollock parçasını duz, qara bibər və balıq üçün ədviyyat ilə ovuşdururuq və pulsuz bir qaba köçürürük.\nİndi dərin bir boşqaba az miqdarda un tökün və bir müddət kənara qoyun. Tava içərisinə bir az bitki yağı tökün və konteyneri orta atəşə qoyun. Yağ yaxşı istiləşdikdə, hər tərəfə balığın hər hissəsini un halına salın və bir qızartma qabına yayın. Taxta bir spatula ilə dönərək qızıl qəhvəyi qədər komponenti hər iki tərəfə qızardın. Diqqət: balığın dağılmaması üçün onu bir tərəfdən yüksək istidə, digər tərəfdən isə aşağı səviyyədə qızartmaq lazımdır. Hazırlanmış pollok parçaları başqa bir dərin qazana və ya qazana köçürülür və müvəqqəti olaraq kənara qoyulur.\nBir bıçaq istifadə edərək yerkökü qabığını soyun və sonra axan suyun altında yuyun. Sonra komponenti birbaşa qaba bir qızartma qabına sərbəst bir boşqaba sürtürük.\nBıçaqla, qabıqdan soğanı soyun və axan suyun altında yuyun. Komponenti bir kəsici lövhəyə qoyduq və yarım üzüklərə kəsdik. Kıyılmış soğan təmiz bir plaka köçürülür.\nAddım 4: bişmiş polloku tərəvəz ilə hazırlayın.\nBalıq parçalarının üstünə qızardılmış yerkökü yayırıq. Sonra dadmaq üçün duz və istiot. Bundan sonra soğanı yarım üzüklər yayın və yenidən yeməyə bir az duz və istiot əlavə edin. Üstdən, hər şeyi xama və az miqdarda adi soyuq su ilə doldurun (təxminən 100-150 mililitr) Tencereyi qapaqla örtürük və kiçik bir atəşə qoyuruq. Xörək qaynamağa başlayanda vaxtı qeyd edirik (40 dəqiqə) və tərəvəz ilə güveç pollock. Ayrılmış vaxtdan sonra ocağı söndürün və daha çox dəmləmək üçün yeməyi tərk edin 10-15 dəqiqə.\n5-ci addım: tərəvəz ilə birlikdə bişirilmiş polloka xidmət edin.\nTaxta bir spatula istifadə edərək, tərəvəz ilə bişmiş polloku xüsusi düz bir plaka köçürün və yemək masasına xidmət edin. Yan yemək, kartof püresi, müxtəlif növ qaynadılmış dənli bitkilər və təzə tərəvəzlərdən hazırlanan bir salat mükəmməldir.\n- Pişirmə prosesini sürətləndirmək üçün yerköküləri soğanla əvvəlcədən qızartmaq olar. Sonra söndürmə vaxtı azalacaq 10-15 dəqiqə.\n- Bişmiş sandığın hazırlanması üçün xama suyu ayrı bir qabda qarışdıra bilərsiniz və yalnız bundan sonra bütün qarışığı balıqla birlikdə bir tavaya tökün.\n- İsterseniz, yeməyi limon dilimləri və təzə göyərti otları ilə bəzəyə bilərsiniz.\nKişmiş və meyvəli meyvə ilə zəncəfil yeməyi\nHam və pendir ilə kartof köftesi\nQış üçün alma və armud kompotu\nAğ bir xəz palto altında siyənək\nCopyright 2020 \_ Fotoşəkilləri ilə addım-addım bişirmək reseptləri \_ Tərəvəz ilə bükülmüş Pollock


Ölümdən sonrakı həyat - Axirət | Gənc Muslim\nBizi yaradan Allah olduğu kimi, öldürən də Allahdır. Amma təbii ki, Allah bizi əbəs yerə yaratmayıb. Necə ki Allah, gözümüzün önündə hər qış təbiəti öldürür, yaz gələndə yenidən dirildir, eynən bunun kimi, ağaclardan, güllərdən daha dəyərli varlıq olaraq yaratdığı insanı da öldükdən sonra yenidən dirildəcək. Qəribədir ki, insan, təbiətin ölüb dirildiyini, torpağa düşən xırda bir meyvə toxumundan, böyük, köklü, qollu-budaqlı bir ağacın yaradıldığını gördüyü halda insanın öldükdən sonra dirildiləcəyinə inanmaq istəmir. Axirəti inkar edir. Axirəti inkar etmək isə əslində dünyanı inkar etmək deməkdir. Biz yaradan olan Allahın ədalətli olduğunu qəti olaraq bilirik. Ancaq bu dünyada çox vaxt ədalətin təcəlli etmədiyinin zalımın zalım kimi, məzlumun da məzlum kimi öldüyünün şahidi oluruq. Demək ki, ilahi ədalətin təcəlli edəcəyi bir məhkəməyə ehtiyac var. Bu isə o deməkdir ki, Allah öldükdən sonra bizi dirildib, yaşadığımız həyatın hesabını soruşacaq. Allah-Təala Quranda axirət həqiqətini bizə dəfələrlə bildirmişdir. Allah-Təala Vaqiə surəsində belə buyurur:\nBəs (bətnlərə) axıtdığınız nütfəyə nə deyirsiniz? Ondan (insan) yaradan sizsiniz, yoxsa Biz?!. Vaqiə, 56/58-59.\nAnd olsun ki, siz ilk yaradılış (dünyaya necə gəldiyinizi) bilirsiniz. Elə isə (sizi yenidən diriltməyə qadir olduğumuz barədə) heç düşünmürsünüz?!.Vaqiə, 56/62.\nAllah-Təala bu ayələrdə insanın yaradılışına diqqət çəkir və düşünməyə dəvət edir. Səni bir damla sperma içərisindəki milyonlarla hüceyrədən mayalanan sadəcə bir hüceyrədən yaradan Allah, öldürdükdən sonra təkrar diriltməyə qadir deyilmi?!\nÖlümdən sonra baş verəcək hadisələr Quranda qısaca belə bildirilir. Allah qiyaməti qopardacaq, bütün insanlar öləcək, dünya dağıdılacaq, ikinci dəfə sura üfürüldükdən sonra, insanlar yenidən dirildiləcək, haqq-hesab başlayacaq və insanlar bu hesaba görə əbədi olaraq cənnətə və ya cəhənnəmə gedəcək. Bu həqiqətləri tam anlamaq üçün Quranda yer alan qiyamət və axirətlə əlaqəli hissələri oxumaq lazımdır. Allahu Təala Qiyamət surəsində buyurur:\nMəgər insan elə güman edir ki, (qiyamət günü) onun sümüklərini bir yerə yığa bilməyəcəyik?! Bəli, Biz onun barmaqlarını da (barmaq sümüklərini də, barmaqlarının uclarını da) düzəltməyə qadirik! Lakin insan (bundan sonra da) önündəkini (qiyaməti) danmaq (pis işlər görmək) istəyər. Və (istehza ilə): “Qiyamət günü nə vaxt olacaqdır?” – deyə soruşar. Göz (heyrətdən) bərələcəyi; Ay tutulacağı; Günəşlə ay birləşəcəyi (hər ikisinin qərbdən çıxacağı, nurunun gedəcəyi) zaman – Məhz o gün insan: “Qaçıb can qurtarmağa yer haradadır?” – deyəcəkdir. Xeyr, (o gün) heç bir sığınacaq olmayacaqdır! O gün (ey insan!) duracaq (pənah aparılacaq) yer ancaq Rəbbinin hüzurudur! O gün insana öncə etdiyi və sonraya qoyduğu nə varsa (sağlığında dünyada gördüyü işlər və öləndən sonra qoyub getdiyi yaxşı, pis nə varsa, hamısı) xəbər veriləcəkdir! Xeyr, xeyr! Siz tez keçib gedəni (fani dünyanı) sevirsiniz. Axirəti isə tərk edirsiniz. O gün neçə-neçə üzlər sevinib güləcək, O gün neçə-neçə üzlər tutulub qaralacaq, (Sahiblərinin) bel sümüklərinin (dəhşətli bir əzabla) qırılacağını anlayacaqdır! Xeyr, (can) boğaza (körpücük sümüklərinə) gəlib yetişəcəyi, “(Onu bu bəladan) kim xilas edə bilər?” – deyiləcəyi, (Can üstə olan kimsə) ayrılıq dəminin gəlib çatdığını anlayacağı, Və (ölüm qorxusundan) qıçı-qıçına dolaşacağı zaman, Aparılacağı yer Rəbbinin hüzuru olacaqdır (ey insan)! Beləliklə, o (kafir Əbu Cəhl) nə (Quranı) təsdiq etdi, nə də namaz qıldı. Amma (Allah kəlamını) yalan saydı, (ondan) üz döndərdi. Sonra da özünü darta-darta ailəsinin yanına getdi. Vay sənin halına, vay! Yenə də vay sənin halına, vay! Məgər insan elə güman edir ki, o, başlı-başına (cəzasız) buraxılacaq?! Məgər o tökülən bir qətrə nütfə deyildimi?! Sonra laxtalanmış qan oldu və (Allah) onu yaradıb surət verdi (insan şəklinə saldı). Sonra da ondan biri kişi, biri qadın olmaqla iki cift (həmtay) yaratdı. Elə isə O Allah ölüləri diriltməyə qadir deyildirmi?!. Qiyamə, 75/3-40.\nAllah-Təala Rum surəsində belə buyurur:\n(Ya Rəsulum!) Sən Allahın rəhmətinin (yağışının) əsər-əlamətinə bax ki, torpağı öldükdən sonra necə dirildir. Doğrudan da, O, ölüləri dirildəndir. O (Allah) hər şeyə qadirdir!.Rum, 30/50.\nBu məqalə Ömər Mənsuroğlunun “Həyatın Qayəsi” kitabından alıntıdır\nAllah axirət gencmuslim Həyatın Qayəsi islam ölüm Ömər Mənsuroğlu Quran


Avtosfer.Az | F-1-in “start qızları” etiraz edir: Çörəyimizi əlimizdən aldılar\nYarışma 7 Fevral 2018 09:47 875 dəfə oxunub\n“Ferrari” pilotu Sebastyan Fettel bunun cəfəngiyyat olduğunu söyləyib\nMəlum olduğu kimi, Formula-1 rəhbərliyi bundan sonra avtopilotları yarış meydanına müşayiət edən “grid-girls”, yəni “start qızları”nın xidmətlərindən yararlanmamaq qərarına gəlib. Onillər ərzində mövcud olmuş ənənəni femministlər “istismar”a bərabər tutub; ittihamlardan sonra Formula-1 direktoru Şon Bratçes bu ənənənin “brendin dəyərlərinə və müasir sosial normalara” zidd olduğunu bəyan etmişdi.\n“Ferrari” pilotu Sebastyan Fettel bunun cəfəngiyyat olduğunu söyləyib. Çempionatın keçmiş rəhbəri Berni Eklstoun və “Mercedes”in direktoru Niki Laud da onunla bu məsələdə həmrəydir. “Start qızları” feministlərin bu yolla qadın haqlarının müdafiəsinə qalxmasını pisləyib.\n“Özümə bu sualı verirəm, feministlər, həqiqətənmi, digər qadınların qeydinə qalır, yoxsa bu, paxıllıqdan irəli gəlir?”, - deyə başqa bir start qızı Oliviya rouz Hayvard gileylənib. “Grid-girl” Rebekka Kuper isə öz işini sevdiyini və iş başında olan zaman təhqirlər və kişilər tərəfindən nalayiq hərəkətlərlə qarşılaşmadığını deyir.


Naxçıvanlı Kişvər nənənin İstanbuldakı "ev işi"\n70 yaşlı Kişvər nənə ailəsinin dolanışığı üçün «ev işi» görür – fabrikdən götürdüyü plastilin kütləsini qutulara yığır. O, Naxçıvanın Püsyan kəndindəndir. Bir neçə ildir ki, oğlu ilə birgə İstanbula köçüb. Yüzlərcə püsyanlı ailəsinin məskunlaşdığı İkitelli səmtində, daha dəqiqi, o səmtin Köyiçi məhəlləsində yaşayırlar. Ucuz başa gəlsin deyə, beşmərtəbəli binanın zirzəmisində kirayə ev tutublar.\n«HƏR HƏFTƏNİN SONUNDA PULUMUZU ALIRIQ»\nKişvər nənə deyir ki, yaxınlıqdakı fabrikdən götürdüyü plastinləri qutulara qablaşdırmaqla pul qazanır. Gördüyü işə cüzi məbləğ ödənilsə də, bir məqsədi də başını qarışdırmaqdır. Bu işdə ona balaca nəvələri də kömək edir:\n«Ev işidir, götürmüşük. Mən də, balaca nəvələrim də başımızı qatırıq. Oyuncaq fabrikindən götürürük. Qutuları verirlər, biz də yığırıq. Məktəblərdə işlənir. Bunlardan oyuncaq düzəldirlər. Plastilin də deyil, ona bənzəyir. Qutunun içərisində hər cür rəng olur. «Plastilinli» qutuları sonra böyük bir vedrəyə yığırıq. Sifarişlər tez-tez dəyişir. Bir vedrəni dolduranda, 2 lirə (təxminən 1 manat) verirlər. Günə 15-20 vedrə işləyə bilirik. Hər həftənin sonu pulumuzu alırıq. Oğlumgil başqa yerdə işləyirlər».\n«TOYLARA YERLİ CAMAATI DA ÇAĞIRIRIQ»\nOnun dediyinə görə, başqa həmkəndliləri kimi, oğlu da İstanbula işsizlik ucbatından köçüb. O da oğlunun ailəsinə qoşulub vətəni tərk etməyə məcbur qalıb:\n«Uşaq hara gedir, mən də ora getməliyəm. Nəvələrə mən baxmalıyam ki, onlar da işləsin. Hər yerin öz gözəlliyi var. Burada pul qazanırıq, amma Naxçıvan vətənimizdir. Kəndimizin adamları toylarını da burada edirlər. Kənddə ölən olanda, çox vaxt gedə bilmirik. Həmin adamın qohumları burada ehsan verirlər. Toylara həm öz kəndlilərimizi, həm də yerli camaatı çağırırıq. Qorxuram ölüb qalım buralarda. Oğlum da qazandığını verib mənim cənazəmi burdan Naxçıvana aparmağa məcbur qalsın. Bilirəm ki, qoymaz buralarda qalam».\n«YÜZLƏRCƏ PÜSYANLI UŞAQ SAVADSIZ QALIR»\nKişvər nənə bir şeydən də nigarandır. Deyir, İstanbulda naxçıvanlı uşaqları orta məktəblərə qəbul etmirlər. Beləcə, məktəb yaşlı yüzlərcə püsyanlı uşaq savadsız qalır. Amma o, nəvələrinin savadsız böyümələrini istəmir:\n«Bu il nəvələrimin məktəbinə görə Naxçıvana qayıtmalı olacağıq – uşaq kor olmasın deyə. Gedib həyət-bacamızı əkəcəyik. Kəndimizdə geniş həyətimiz var, mal-qaramız var. Qohumlar baxırlar mal-qaraya. Oğlum da qala bilmir burda».


Azərbaycan Avropa İttifaqı Şurasının “Rəqəmsal və elektron hökumət üzrə yüksək səviyyəli konfrans”ında təmsil olunub\n27.09.2018 / 17:04\nAvropa İttifaqı Şurasının “Rəqəmsal və elektron hökumət üzrə yüksək səviyyəli konfrans”ı keçirilib. Konfransda rəqəmli və elektron hökumət sahəsində ekspertlər, rəsmi şəxslər və nazirlər iştirak edib.\nKonfrans Tallin Nazirlər Bəyannaməsinin tətbiqi və vahid rəqəmli bazar üzrə konstruktiv mübadiləyə həsr olunub.\nTədbir Avstriyanın Avropa İttifaqı Şurasına sədrliyi çərçivəsində keçirilib.\nAvstriyanın paytaxtı Vyanada öz işini ötən gün yekunlaşdıran “Rəqəmsal və elektron hökumət üzrə yüksək səviyyəli konfrans”da Azərbaycan da təmsil olunub.\nBeynəlxalq tədbirdə nəqliyyat, rabitə və yüksək texnologiyalar nazirinin müavini Elmir Vəlizadənin rəhbərlik etdiyi nümayəndə heyəti iştirak edib.\nAvstriya tərəfinin sədrliyi ilə keçirilən tədbirdə Elmir Vəlizadə çıxış edib. O, ilk olaraq 25 sentyabr tarixində orbitə göndərilən Azərbaycanın üçüncü peyki olan “Azerspace-2” telekommunikasiya peyki haqda məlumat verib:\n“Biz bu nəticəyə 5 il ərzində müvəffəq olmuşuq və Azərbaycan kimi ölkələr üçün bu, çox yaxşı nəticədir. Bizim bu istiqamətdəki fəaliyyətimiz yalnız daxili tələbatın ödənilməsini deyil, regional, qlobal tələbatın qarşılanmasını da nəzərdə tutur. “Azerspace-2” də Avropa, Mərkəzi və Cənub-Qərbi Asiya, Yaxın Şərq və Tropik Afrika ölkələrini əhatə edəcək. Bu istiqamətdə aparılan fəaliyyət ümumi inkişafı, o cümlədən rəqəmsal infrastrukturun qurulmasını nəzərdə tutmaqla, rəqəmsal strategiyamızın bir hissəsidir” - deyə nazir müavini qeyd edib.\nE.Vəlizadə çıxışında əlavə edib ki, Azərbaycan bu sahədə də Avropanın inkişaf xəttini davam etdirir. O bildirib ki, son dövrlərdə ölkəmizdə rəqəmli iqtisadiyyatın qurulması və inkişaf etdirilməsi üçün yol xəritələri hazırlanıb, bir neçə sənəd, o cümlədən “Azərbaycan Respublikasında informasiya cəmiyyətinin inkişafına dair 2014-2020-ci illər üçün Milli Strategiya” qəbul olunub.\n“Eyni zamanda ölkəmizdə rəqəmsal hökumətin inkişafı sahəsində yeni Fəaliyyət Planı həyata keçirilir. Görülən bütün bu işlər isə Avropa təcrübəsinə əsaslanır. Xüsusilə Avropa İttifaqının Vahid Rəqəmsal bazar konsepsiyasını vurğulamaq istərdim. Avropa İttifaqının “Şərq Tərəfdaşlığı” proqramına cəlb olunmuş ölkə kimi bu istiqamət bizim üçün də çox maraqlıdır”.\nDaha sonra konfransda Avropa Vahid Rəqəmli bazarın inkişafı üzrə növbəti addımlar müəyyənləşib.